title: Sakari Räsänen

text: Antti Sakari Räsänen (31. toukokuuta 1935 Heinävesi – 19. helmikuuta 1993 Tuusula) oli suomalainen journalisti ja kirjailija. Sakari Räsänen työskenteli aluksi Viikkosanomissa. Lehden valokuvaajien vakava suhtautuminen työhönsä innosti häntä. Ura jatkui Helsingin Sanomissa, jossa hän kirjoitti sunnuntai- ja lauantainumeroihin sekä Kuukausiliitteeseen.


title: Backstreet Dreams

text: Backstreet Dreams on Blue Systemin studioalbumi vuodelta 1993. Se oli parhaimmillaan Saksan listoilla sijalla 5.


title: Backstreet Dreams

text: Kaikki kappaleet kirjoittanut Dieter Bohlen.


title: Lukáš Rosol

text: Lukáš Rosol (s. 24. heinäkuuta 1985 Brno) on tšekkiläinen tennispelaaja. Parhaimmillaan hän on ollut kaksinpelissä ATP-listan sijalla 33 toukokuussa 2013. Hän on voittanut urallaan yhden ATP-turnauksen kaksinpelissä ja yhden nelinpelissä. Hänen valmentajanaan toimii entinen tennispelaaja Ctislav Doseděl.


title: Lukáš Rosol

text: Grand Slam -turnauksissa Rosol on päässyt parhaimmillaan kolmannelle kierrokselle Ranskan avoimissa 2011, Wimbledonissa 2012 ja 2015 sekä Australian avoimissa 2016. Ranskan avoimissa 2011 hän pääsi karsintojen kautta mukaan turnauksen pääsarjaan, ja voitti pääsarjassa kaksi ensimmäistä kierrosta viidessä erässä, toisen niistä maailmanlistan sijalla kahdeksan ollutta Jürgen Melzeriä vastaan luvuin 6–7(4), 6–4, 4–6, 7–6(3), 6–4. Kolmannella kierroksella hän hävisi neljässä erässä Juan Ignacio Chelalle. Wimbledonissa 2012 hän teki jättiyllätyksen voitettuaan toisella kierroksella viisieräisessä ottelussa Rafael Nadalin.


title: 3-monoasetyylimorfiini

text: 3-Monoasetyylimorfiini (3-MAM) tai 3-asetyylimorfiini on yksi heroiinin kolmesta metaboliitista, se on niistä vähiten aktiivinen . Toiset kaksi ovat morfiini ja 6-monoasetyylimorfiini (6-MAM), joka on näistä aktiivisin.


title: 3-monoasetyylimorfiini

text: Johtuen asetyyliryhmästä 3-kohdassa 3-MOM reagoi heikosti μ-opioidireseptoriin.


title: 3-monoasetyylimorfiini

text: Sulfaattina ("3-O-Asetyylimorfiini-6-O-sulfaatti", CHNOS), missä 6-OH on vaihdettu 6-O-SO, se voi toimia potenttina morfiinijohdannaisena, jolla on kipualievittäviä ominaisuuksia.


title: Like a Hurricane (C. C. Catchin albumi)

text: Like a Hurricane on C.C. Catchin vuonna albumi vuodelta 1987. Kuten edeltäjänsä, tämäkin albumi menestyi hyvin Euroopassa ja monet sen kappaleet ovat erittäin tunnettuja.


title: Welcome to the Heartbreak Hotel

text: Welcome to the Heartbreak Hotel on C. C. Catchin toinen albumi vuodelta 1986. Albumin kappaleet on kirjoittanut tuottaja Dieter Bohlen, ja siitä tuli menestyksekäs julkaisu ympäri Eurooppaa.


title: 8 mm – kahdeksan millimetriä

text: 8 mm – kahdeksan millimetriä () on vuonna 1999 ensi-iltansa saanut yhdysvaltalais-saksalainen jännityselokuva. Elokuvan on ohjannut Joel Schumacher, ja sen pääosissa esiintyvät Nicolas Cage, Joaquin Phoenix, James Gandolfini, Peter Stormare ja Anthony Heald. Elokuva kertoo Nicolas yksityisetsivästä, joka saa tehtäväkseen selvittää snuff-elokuvan aitouden. Elokuva voitti Golden Fleece Awardin vuonna 1999. Elokuvan sai jatko-osan vuonna 2005 "8 mm 2", joka julkaistiin suoraan videolle.


title: Tramlink

text: Tramlink (alkujaan Croydon Tramlink) on vuonna 2000 avattu raitiotiejärjestelmä Suur-Lontoon eteläosassa Yhdistyneessä kuningaskunnassa.


title: Tramlink

text: Tramlink koostuu neljästä linjasta, joiden varrella on 39 pysäkkiä ja joiden yhteispituus on 28 kilometriä. Seitsemältä pysäkiltä on vaihtoyhteys National Railin palveluihin. Lontoon metroon on vaihtoyhteys ainoastaan Wimbledonissa. Overground-paikallisjunajärjestelmään pystyy vaihtamaan West Croydonin pysäkillä. Raitiovaunuvuorot liikennöidään Bombardierin valmistamilla Flexity Swift CR4000- sekä Stadlerin Variobahn -matalalattiavaunuilla. Viides linja on suunnitteilla.


title: Arbaaz Khan

text: Arbaaz Khan (s. 4. elokuuta 1967) on intialainen näyttelijä, elokuvatuottaja ja -ohjaaja. Hän on näytellyt useissa Bollywood-elokuvissa. Hän toimi tuottajana elokuvassa "Dabangg" (2010), josta tuli suuri menestys. Khan myös tuotti ja ohjasi elokuvan jatko-osan, "Dabangg 2":n (2012).


title: Arbaaz Khan

text: Arbaaz Khan on käsikirjoittaja Salim Khanin ja tämän ensimmäisen vaimon Salman toiseksi vanhin poika. Hänen veljiään ovat tunnettu näyttelijä Salman Khan ja näyttelijä-tuottaja Sohail Khan. Hänellä on myös kaksi sisarta, Alvira ja Arpita. Näyttelijätär Helen on hänen äitipuolensa. Khanin isänisä tuli Intiaan Afganistanista.


title: Arbaaz Khan

text: Khan meni naimisiin malli ja näyttelijä Malaika Aroran kanssa vuonna 1998. Heidän poikansa Arhaan syntyi vuonna 2003.


title: Frictional Games

text: Frictional Games on ruotsalainen videopelien kehittämiseen keskittynyt yritys. Vuonna 2006 perustettu yritys sijaitsee Helsingborgissa, Ruotsissa. Yrityksen johtohenkilöitä ovat Thomas Grip ja Jens Nilsson. Muita yrityksen avainhenkilöitä ovat Mikko Tarmia, joka vastaa musiikista ja Tom Jubert, joka vastaa tarinan suunnittelusta. "Penumbra Overturen" Linux- ja Mac OS X -käännökset on tehnyt Edward Rudd.


title: Frictional Games

text: Frictional Games on kehittänyt "Penumbra"-pelisarjan, julkaissut ja kehittänyt "" -pelin, sekä julkaissut sen jatko-osan, "in". Studion uusin pelijulkaisu on scifi-kauhupeli "Soma". Yrityksen pelit ovat olleet lajityypiltään seikkailu- ja selviytymiskauhupelejä, mutta he ovat myös avoinna muille lajityypeille ja ideoille.


title: Isoritarinkannus

text: Isoritarinkannus on ("Delphinium elatum") on näyttäväkukkainen, myrkyllinen leinikkikasvi. Sitä viljellään yleisesti myös koristekasvina.


title: Isoritarinkannus

text: Monivuotinen isoritarinkannus kasvaa 50–170 cm korkeaksi. Varsi on pysty, kalju tai yläosastaan niukkakarvainen. Isokokoiset lehdet ovat pitkin vartta. Lehtilapa on herttatyvinen ja 3–5-jakoinen, liuskat ovat melko leveitä ja toistamiseen liuskaisia tai hampaisia. Kukinto terttumainen ja harsu, ja voi olla joko haaraton tai haarova. Siniset kukat ovat vastakohtaisia ja 1,5–3 cm leveitä. Verhiö on viisilehtinen ja teriömäinen. Ylin verholehti on kannuksellinen, kannus on 12–20 mm pitkä. Teriö on nelilehtinen, terälehdet ovat verholehtiö pienempiä. Kaksi ylempää terälehteä on mesilehtiä ja niiden yhteinen kannus on verholehden kannuksen sisällä. Kaksi alempaa terälehteä eivät ole mesilehtiä, niiden kynsi on pitkä ja kapea, lapa pyöreähkö ja tavallisesti väriltään mustahko tai sininen. Suomessa isoritarinkannus kukkii heinä-elokuussa. Kukinnan jälkeen kukkiin kehittyy kolme 14–20 mm pitkää tuppiloa. Laji leviää myös vahvojen juurakoiden varassa, joiden avulla se saattaa muodostaa laajoja kasvustoja.


title: Isoritarinkannus

text: Isoritarinkannus muistuttaa varsinkin lehdiltään jonkin verran toista leinikkikasvilajia, ukonhattuja.


title: Isoritarinkannus

text: Luonnonvaraisena isoritarinkannusta kasvaa Euroopassa Alpeilla, Karpaateilla ja Tatravuoristossa, toisaalta Luoteis- ja Keski-Venäjällä sekä paikoitellen eri puolilla Siperiaa. Viljelykarkulaisena se on levinnyt lähinnä Fennoskandiaan ja Baltiaan. Suomessa isoritarinkannusta voi tavata harvinaisena uustulokkaana koko maasta.


title: Isoritarinkannus

text: Alkuperäisellä levinneisyysalueellaan isoritarinkannus on vuoristojen ja lehtojen kasvi. Suomessa isoritarinkannusta kasvaa luonnossa toisinaan viljelyjäänteenä tai -karkulaisena kaatopaikoilla ja pihojen reunusmetsissä. Se saattaa esimerkiksi rehottaa suurina kasvustoina vanhoilla huvilatonteilla. Luonnonympäristöihin kasvi ei Suomessa kuitenkaan leviä.


title: Isoritarinkannus

text: Isoritarinkannus on vanha ja yleinen puutarhojen koristekasvi. Esimerkiksi Oulussa sitä tiedetään kasvatetun ainakin 1800-luvun puolivälistä alkaen. Nykyään lajista viljellään useita risteymäperäisiä lajikkeita.


title: Lowkey

text: Lowkey (Oikealta nimeltään Kareem Dennis) (s. 23. toukokuuta 1986) on englantilainen aktivisti ja hip hop -artisti. Hän on puoliksi irakilainen. Vuonna 2013 Lowkey jätti hip hop -uransa keskittyäkseen opiskeluihinsa, jonka jälkeen hän ei ole julkaissut uutta materiaalia.


title: Philippe de Clermont

text: Philippe de Clermont (1831–1921) oli ranskalainen kemisti, joka syntetisoi ensimmäisen organofosfaattiryhmän antikoliiniesteraasin; tetraetyylipyrofosfaatin (TEPP) yhdessä venäläisen Wladimir P. Moshninin kanssa. Hän työskenteli Charles-Adolphe Wurtzin laboratoriossa Pariisissa.


title: Nokia Lumia 800

text: Nokia Lumia 800 on matkapuhelinvalmistaja Nokian Windows Phone -käyttöjärjestelmällä toimiva kosketusnäytöllinen älypuhelin, joka oli julkaisuhetkellään lokakuussa 2011 Nokian lippulaivapuhelin. Laitteen suositushinta julkaisuhetkellä Suomessa oli 420 euroa.


title: Nokia Lumia 800

text: Laite muistuttaa ulkoisesti erittäin paljon Meego-pohjaista Nokia N9 -mallia; poikkeuksia ovat sivusta löytyvä neljäs fyysinen näppäin (kameranäppäin), näytön etuosasta löytyvät kolme kapasitiivista näppäintä ja kameran salaman eri sijainti.


title: Nokia Lumia 800

text: Lumia 800:n ulkokuori koostuu vain kahdesta osasta. Polykarbonaatista jyrsitystä kuoresta ja kaarevasta näyttölasista, joka liittyy polykarbonaattikuoreen saumattomasti luoden yhtenäisen kokonaisuuden. Polykarbonaatti on laitteessa läpivärjättyä, joka tarkoittaa, että vaikka siihen tulee naarmu, niin alta ei paljastu harmaata muovia, vaan uutta samanväristä pintaa. Tämän ansiosta pienet naarmut ja lommot eivät erotu laitteesta helposti.


title: Nokia Lumia 800

text: Lumia 800 julkaistiin yhdessä Lumia 710 -mallin kanssa Lontoossa Nokia World Conference -tapahtuman avajaispäivänä 26. lokakuuta 2011. Julkistamistilaisuudessa Nokian toimitusjohtaja Stephen Elop kuvasi laitteita "ensimmäisinä todellisina Windows Phone –laitteina".


title: Nokia Lumia 800

text: Lontoon julkistamistilaisuudessa markkinoitiin massiivisella ääni- ja laservaloshow'lla, jossa Nokia yhdessä kanadalaisen DJ deadmau5:n kanssa valaisivat Thames-joen rannan ja koko Millbank Tower -rakennuksen. The Telegraph –lehti raportoi, että koko 118 metrin rakennus näytti taipuvan ja vääntyvän esityksen aikana.


title: Nokia Lumia 800

text: Puhelin sai sekä kriittisiä että ylistäviä ensiarvioita. Kriitikot ja kuluttajat ovat kiitelleet erityisesti puhelimen muotoilua sekä halpaa hintaa. Erityisesti kiiteltiin nopeaa ja sulavaa Windows Phone-käyttöjärjestelmää, mutta kritiikkiä sai sovellustarjonta.


title: Nokia Lumia 800

text: Puhelin tuli aluksi myyntiin muutamiin Euroopan maihin marraskuussa 2011. Maaliskuussa 2012 laitetta myytiin ainakin 35 eri markkina-alueella ja sitä myi 60 operaattoria.


title: Nokia Lumia 800

text: Nokia Lumia 800 -malli nousi helmikuussa 2012 operaattoreiden myyntilistan kärkeen. Kauppalehden mukaan laite nousi sekä kuluttaja- että yritysmyynnin ykköspaikalle.


title: Nokia Lumia 800

text: Vuoden 2012 loppupuolella Lumia 800:n hinta laski Nokia uuden lippulaivan, Lumia 920:n julkaisun johdosta. DNA:lla malli oli toinen iPhone 5:n vallatessa ykkössijan.


title: Nokia Lumia 800

text: Alun perin Lumia 800:ssa oli käyttöjärjestelmänä Windows Phone 7.5. Nokian ensimmäisen sukupolven Lumia-mallisto sai kuitenkin tammikuussa 2013 Windows Phone 7.8 -käyttöjärjestelmän suurehkon päivityksen muodossa. WP 7.8 sisältää mm. aloitusnäytön ruutujen kokovaihtoehtoja ja lisää ruutujen värejä. Windows Phone on saanut kiitosta erityisesti nopeudestaan, sulavuudestaan ja näyttävyydestään. Kaikkien WP-puhelimien mukana tulee ilmainen Office-paketti, joka sisältää puhelimeen Word- Excel- One Note- ja PowerPoint-tiedostojen luontiohjelmat. Kritiikkiä alusta on saanut sovellustarjonnasta, joka ei aivan vastaa iOS:ia ja Androidia.


title: Nokia Lumia 800

text: Nokia pyrki erottamaan Lumiansa muista sillä, että se tarjoaa kovan luokan ilmaissovelluksia yksinoikeudella Lumia-puhelimiinsa. Näitä ovat esimerkiksi Nokia Drive -navigaattori, Nokia Maps -karttaohjelmisto sekä Nokia Musiikki, joka sisältää vaihtoehtoisen musiikkisoittimen WP:n vakiosoittimelle, sekä ilmaisen musiikin striimauspalvelun.


title: Nokia Lumia 800

text: Nokian esiasentamien Windows Phone -ohjelmistojen lisäksi valmistaja tarjoaa laitteeseen joukon muita Nokian omia lisäohjelmia Nokia Collection nimen alla yksinoikeudella Nokian Lumia -puhelimiin. Näitä ovat mm. Nokia Trailer, Cinemagraph, Creative Studio, Photobeamer, kameran lisätoiminnot, Nokia City-Lens, Nokia Julkiset, Bluetooth Jako, Osoitekirjan Jako, Nokia TV, sekä useat pelit.


title: Thomas Fraser

text: Thomas Richard Fraser (1841–1920) oli brittiläinen lääkäri ja farmakologi. Hänet tunnetaan etenkin kalabarpapujen kemiaan liittyvistä tutkimuksistaan.


title: Thomas Fraser

text: Fraser opiskeli Edinburghin yliopistossa ja valmistui tohtoriksi 1862. Hän toimi 1869 lääketieteen apulaisprofessorina RIE:ssä ("Edinburgh Royal Infirmary"). Vuonna 1877 hän oli jäsenenä arktisessa retkikunnassa ja myöhemmin samana vuonna hänet nimitettiin lääketieteen professoriksi Edinburghin yliopistossa. Vuonna 1880 hänet nimitettiin lääketieteellisen tiedekunnan dekaaniksi.


title: Helsingin herra

text: Helsingin herra on suomalainen televisiosarja, jonka ensiesitys oli MTV3-kanavalla 7. helmikuuta 2012. Sarjassa pääosia näyttelevät Iikka Forss, Iina Kuustonen ja Antti Luusuaniemi.


title: Helsingin herra

text: Sarja kertoo pohjalaisesta Markusta (Iikka Forss), joka lähtee Helsinkiin, kun hänen vanha tyttöystävänsä Sari (Malla Malmivaara) menee naimisiin toisen (Juha-Pekka Mikkola) kanssa. Helsingissä Markku tapaa suositun pop-laulajan, Maisan (Iina Kuustonen).


title: Helsingin herra

text: "Helsingin herran" käsikirjoittajina toimivat Mikko Pöllä, Laura Suhonen ja Markus Mäkelä ja sen ohjaajina ovat Aleksi Salmenperä ja Anders Engström. Sarjan viimeinen jakso esitettiin 24. huhtikuuta 2012. Sarjan tunnusmusiikkina toimi Chisun kappale ”Frankenstein”.


title: Helsingin herra

text: Sarja julkaistiin DVD:llä elokuussa 2012.


title: Helsingin herra

text: Tuotantoryhmä:


title: Helsingin herra

text: Sarjan avausjakso "Henkipatto" esitettiin ensi kerran 7. helmikuuta 2012. Se keräsi yhteensä 887 000 katsojaa ja oli viikon kuudenneksi katsotuin televisio-ohjelma. MTV3:n listoilla se ylsi toiseksi "Putouksen" jälkeen.


title: Naurun maantiede

text: Naurun maantiede rajoittuu yhteen Tyynenmeren fosfaattisaareen Marshallinsaarten eteläpuolella.


title: Naurun maantiede

text: Naurun saari on atolli ja yksi Tyynenmeren kolmesta suuresta fosfaattikivisaaresta. Toisin kuin muut Tyynenmeren valtiot, Nauruun kuuluu vain yksi saari. Nauru sijaitsee valtameren eteläosassa, Marshallinsaarista etelään, 41 kilometriä päiväntasaajan eteläpuolella. Lähin saari on 305 kilometrin päässä sijaitseva Kiribatille kuuluva Banaba. Naurun pinta-ala on 21 km² ja sen korallisen rantaviivan pituus 30 km. Ellipsin muotoisen saaren suurin halkaisija on 5,6 km ja pienin 4 kilometriä. Itse saaren lisäksi valtioon kuuluu 22 kilometriä rantaviivasta asti ulottuva vesialue, ja sillä on kalastusyksinoikeudet 370 kilometriin asti. Maan korkein kohta, joka on 65 metriä merenpinnan yläpuolella, sijaitsee saaren keskellä olevalla fosfaattikiviylängöllä. Fosfaatin kaivusta johtuen saaren keskiosa on asuin- ja viljelykelvotonta. Rannikkolla sijaitsee noin 150–300 metriä leveä viljelykelpoinen vyöhyke.


title: Naurun maantiede

text: Saarella ei ole jokia eikä merkittäviä järviä, joten sen makeavesivarannot ovat rajallisia. Saaren eteläosassa sijaitsee kuitenkin noin 1,2 neliökilometrin laajuinen Buadan laguuni. Tarvittava vesi saadaan keräämällä sadevettä.


title: Naurun maantiede

text: Naurulla ei elä lainkaan kotoperäisiä nisäkkäitä, tai muitakaan maalla eläviä selkärankaisia. Ihminen on kyllä tuonut mukanaan tahtomatta tai tahtoen rottia, hiiriä, sikoja ja muita kotieläimiä. Lintuja saarella elää melko vähän, vaikkakin monet muuttolinnut pysähtyvät matkansa varrella Naurulla. Tiirat ja fregattilinnut ovat tavallisimpia lintulajeja. Uhanalaista mariaanienrastaskerttusta tavataan ainoastaan Naurulla ja kahdella Pohjois-Mariaanien saarella. Sen kannaksi on arvioitu noin 5 000 yksilöä. Naurua ympäröivässä meressä elää runsaasti tonnikalaa, muun muassa valkotonnikalaa, ja boniittia. Vesissä on myös tiikerihaita. Selkärangattomista Naurulla elää maailman suurin maalla elävä niveljalkainen, kookosrapu.


title: Naurun maantiede

text: Naurun kasvillisuutta hallitsee matala pensaikko ja köynnöskasvillisuus. Rannan lähettyvillä kookospalmut ja "Pandanus"-suvun kasvit ovat yleisiä. Värikkäitä hibiskuksien ("Hibiscus") ja temppelipuiden ("Plumeria") kukkia kasvaa saarella, joskaan ei yhtä runsain mitoin kuin muualla Tyynellä valtamerellä.


title: Naurun maantiede

text: Naurun ilmasto on trooppinen ja kostea, ilmankosteus on noin 80 prosenttia. Lännestä puhaltavat monsuunituulet tuovat saarelle marraskuusta helmikuuhun kestävän sadekauden, kunnes itäiset pasaatituulet tuovat mukanaan kuivempaa ilmaa. Keskimääräinen vuotuinen sademäärä on 2 060 millimetriä, mutta se vaihtelee merkittävästi vuosittain. Nauru sijaitsee Tyynenmeren syklonialueen ulkopuolella, joten sadekautena myrskyistä ei aiheudu henkilö- tai materiavahinkoja toisin kuin esimerkiksi Fidžillä tai Tongalla. Korkein koskaan mitattu ilmanlämpötila Yarenissa on 37 °C ja matalin 21 °C.


title: Friedrich Jolly

text: Friedrich Jolly (24. marraskuuta 1844–4. tammikuuta 1904) oli saksalainen neurologi ja psykiatri, joka oli kotoisin Heidelbergistä. Hän oli fysiologi Philipp von Jollyn (1809–1884) poika.


title: Friedrich Jolly

text: Friedrich Jolly opiskeli lääketiedettä Göttingenin Georg-August-yliopistossa Georg Meissnerin (1829–1905) alaisuudessa ja sai 1867 tohtorin arvon. Vuonna 1868 hänestä tuli Bernhard von Guddenin (1824–1886) ja Hubert von Grasheyn (1839–1914) apulainen psykiatrisessa sairaalassa Werneckissä ja vuonna 1870 Franz von Rineckerin (1811–1883) apulainen Juliusspital Würzburgissa.


title: Yohan Cabaye

text: Yohan Cabaye (s. 14. tammikuuta 1986 Tourcoing, Ranska) on ranskalainen jalkapalloilija, pelipaikaltaan puolustava keskikenttäpelaaja. Hän edustaa Englannin Valioliigassa pelaavaa Crystal Palacea. Hän pelaa myös Ranskan maajoukkueessa ja on edustanut maataan kaksissa arvokisoissa, vuoden 2012 EM-kilpailuissa ja vuoden 2014 MM-kilpailuissa.


title: Douglas Argyll Robertson

text: Douglas Moray Cooper Lamb Argyll Robertson (1837–3. tammikuuta 1909) oli skotlantilainen oftalmologi ja kirurgi.


title: Douglas Argyll Robertson

text: Hän suoritti loppututkintonsa St Andrewsin yliopistossa vuonna 1857 ja lähti sen jälkeen Berliiniin opiskelemaan Albrecht von Graefen (1828–1870) alaisuudessa. Suurin osa lääkärin työstä kului Edinburghissa silmäkirurgina ja Edinburghin yliopiston alaisessa ERI:ssä ("Edinburgh Royal Infirmary") oftalmologian opettajana. Hän toimi vähän aikaa Viktorian ja Edvard VII:n silmäfysiologina.


title: Douglas Argyll Robertson

text: Robertson tutki vuonna 1863 fysostigmiiniä, joka on afrikkalaisessa kalabarpavussa esiintyvä alkaloidi. Hän myös oikeellisesti arvioi siinä olevan ainesta hyvin tärkeäksi lääkkeeksi silmäsairauksien hoidossa. Robertson kuvasi myös Argyll Robertsonin pupillina tunnetun neuroluesin aiheuttaman sairauden.


title: Fluostigmiini

text: Fluostigmiini eli di-isopropyylifluorofosfaatti (DFP, DIFP) on organofosfaatteihin kuuluva antikoliiniesteraasi, jota käytetään lääkkeenä ja hyönteismyrkkynä. Se on väritöntä, öljyistä nestettä, joka on stabiilia, mutta hydrolysoituu nopeasti joutuessaan kosteuteen.


title: Suonukkalampi

text: Suonukkalampi on pieni lampi Rovaniemellä. Se sijaitsee reilun neljän kilometrin päässä Ounasrinteeltä. Suonukkalammen korkeus merenpinnasta on 77,6 metriä. Se on yhteydessä Suonukkaojan kautta Salmijärveen ja sitä kautta Kemijokeen.


title: Lontoon sopimus (1786)

text: Lontoon sopimus oli sopimus, joka allekirjoitettiin Ison-Britannian kuningaskunnan ja Espanjan välillä 14. heinäkuuta 1786. Se käsitteli brittiläisten siirtokuntien asemaa Moskiittorannikolla, Keski-Amerikassa.


title: Lontoon sopimus (1786)

text: Iso-Britannia suostui sopimuksessa siirtämään pois asukkaansa Moskiittorannikolta. Vastineeksi Espanja antoi brittimetsureiden käyttöön laajemman alueen Jukatanin niemimaalle ja luvan mahongin ja muiden arvopuiden kaatamiseen. Britit evakuoivat Moskiittorannikolta noin 2 000 asukastaan ja siirsivät ne pääasiassa Belizeen, mutta myös Jamaikalle, Grand Caymanille ja Roatánille.


title: Paul Pogba

text: Paul Labile Pogba (s. 15. maaliskuuta 1993 Lagny Sur Marne) on ranskalainen jalkapalloilija, joka pelaa Englannin Valioliigassa Manchester Unitedissa. Hän lukeutuu myös Ranskan maajoukkueen pelaajiin. Hänen pelipaikkansa on keskikenttä, joskin Pogba pystynee pelaamaan sekä hyökkäävässä että puolustavassa roolissa. Pogban vanhemmat ovat kotoisin Guineasta.


title: Paul Pogba

text: Pogba aloitti uransa juniorina ranskalaisissa amatöörijoukkueissa Roissy-en-Brie ja Torcy. Vuonna 2007 hän siirtyi ammattilaisjoukkue Le Havreen, josta hän siirtyi kaksi vuotta myöhemmin englantilaisen Manchester Unitedin junioriakatemiaan. Pogba nousi edustusjoukkueeseen kaudella 2011–2012 ja hän teki debyyttinsä ammattilaisena Liigacup-ottelussa Leeds Unitedia vastaan 20. syyskuuta 2011. Pogban sopimus päättyi kauteen 2011–2012, jonka jälkeen hän siirtyi italialaiseen Juventukseen.


title: Paul Pogba

text: Pogba voitti Juventuksessa neljä peräkkäistä Serie A -mestaruutta, kaksi Italian cupia ja kaksi Italian supercupia. Hän pelasi Mestarien liigan loppuottelussa kaudella 2014–2015, jolloin Juventus hävisi Barcelonalle. Pogba voitti lahjakkaimmalle alle 21-vuotiaalle jalkapalloilijalle jaettavan Golden Boy -palkinnon vuonna 2013.


title: Paul Pogba

text: Pogba siirtyi takaisin Manchester Unitediin elokuussa 2016 maailmanennätyksen rikkoneella 89 miljoonan punnan (105 miljoonaa euroa) siirtosummalla.


title: Paul Pogba

text: Ranskan maajoukkueessa Pogba on voittanut EM-hopeaa 2016 ja maailmanmestaruuden 2018. Hän on pelannut 60 maaottelua ja tehnyt niissä kymmenen maalia.


title: Tela (Honduras)

text: Tela on kunta ja kaupunki Hondurasin pohjoisrannikolla Atlántidan departementissa. Se sijaitsee Karibianmeren rannikolla, ja se on Hondurasin vanhin espanjalaisten perustama kaupunki. Kaupungissa oli vuoden 2010 arvion mukaan 35 178 asukasta.


title: Tela (Honduras)

text: Tela sijaitsee Telanlahden pohjukassa, ja kaupungin halkaisee Telajoki, jonka itäpuolella on Tela Vieja ja länsipuolella Tela Nueva. Kaupungin keskusta Tela Nuevassa on tiiviisti rakennettu. Telaa ympäröi kolme kansallispuistoa, Punta Izopon ja Jeanette Kawasin kansallispuisto ja garifunojen kyliä, joihin toivotaan turismia. Kohteisiin johtaa kaupungista päällystämättömät tiet, ja hotelleja on rakennettu. Ilmasto määritellaan Köppenin luokituksessa trooppiseksi sademetsäksi, jossa sataa paljon ja usein, ja vuorokautinen säätilan vaihtelu on voimakkaampaa kuin vuotuinen vaihtelu.


title: Tela (Honduras)

text: Espanjalainen konkistadori Cristóbal de Olid perusti Telan 3. toukokuuta 1524, joka oli Pyhän ristin juhlapäivä. Kaupunki saikin nimekseen Triunfo de la Cruz, ja Olid julisti sen aluksi itsenäiseksi siirtokunnaksi. Myöhemmin nimeä lyhennettiin käytännössä muotoon "T de la +", ja vuoteen 1829 mennessä sitä oli alettu kutsua Telaksi. Triunfo de la Cruz jäi kuitenkin elämään paikkakunnan nimistössä, sillä yhtä alueen kukkuloista kutsutaan edelleen sillä nimellä.


title: Tela (Honduras)

text: Lähistöllä oli paaluasutteinen intiaaniasutus Tehuacan, jossa oli muun muassa vesi- ja ruokavaroja. Intiaaniväestöstä kerrotaan, että he olivat taitavia purjehtijoita Hondurasinlahdella.


title: Tela (Honduras)

text: Merirosvoja oli usein liikkeellä Telanlahdella 1500-luvun lopulla väijymässä espanjalaisia laivoja, joissa saattoi olla kultaakin lastina.


title: Tela (Honduras)

text: Aivan 1700-luvun lopulla garifunoja siirrettiin Saint Vincentiltä Roatan-saarelle, josta he levittäytyivät Hondurasin pohjoisrannikkoa pitkin ja sittemmin espanjalaistettiin, ja Tela on pitkälti heidän aikaansaannoksena.


title: Tela (Honduras)

text: Systemaattinen banaaninviljely alkoi Telan seudulla 1800-luvun lopulla aluksi pienimuotoisena. Satama ja rautatie aiheuttivat mullistavan muutoksen paikkakunnalla. Telasta tuli 1900-luvun alussa merkittävä satamakaupunki, jonka kautta kuljetettiin banaaneita. Satamaa käytti ensin Tela Railroad Company vuodesta 1912 ja sitten United Fruit Company. Banaaniplantaaseista tuli alueen talouden tukiranka aina vuoteen 1976, jolloin Tela Railroad Companyn päämaja siirrettiin La Liman kaupunkiin. Sen jälkeen Telassa on keskitytty kehittämään matkailua, maanviljelyä ja karjankasvatusta.


title: Ludwig Laqueur

text: Ludwig Laqueur (25. heinäkuuta 1839–20. huhtikuuta 1909) oli saksalainen silmälääkäri, joka syntyi Festenbergissä Sleesiassa.


title: Ludwig Laqueur

text: Laqueur opiskeli lääketiedettä Breslaussa ja Berliinissä ja valmistui tohtoriksi vuonna 1860. Vuosina 1863–1869 hän työskenteli Richard Liebreichin assistenttina silmätautisairaalassa Pariisissa. Vuonna 1873 hänestä tuli apulaisprofessori Strasbourgin yliopistoon, jossa hän sai täydet professorinvaltuudet 1877.


title: Ludwig Laqueur

text: Laqueur tunnetaan fysostigmiiniä – kalabarpavussa esiintyvää antikoliiniesteraasina toimivaa alkaloidia – koskevista tutkimuksistaan. Hän julkaisi 1876 kirjoitelman "Ueber eine neue therapeutische Verwendung des Physostigmin", jossa suositteli yhdistettä glaukooman eli silmänpainetaudin hoitoon. Yhdistettä käytetään tähän tarkoitukseen edelleen. Laquer huomasi, että kalabaruutteet alensivat silmänpainetta merkittävästi. Hän kärsi itsekin glaukoomasta, minkä vuoksi hän pystyi itse todentamaan tutkimustuloksensa. Tämä pidettiin kuitenkin hänen kollegoiltaan salassa hänen kuolemaansa asti.


title: Uinnin Suomen-mestaruuskilpailut 1908

text: Suomen Uimaliitto järjesti mestaruuskilpailunsa 1908 useammassa eri paikassa ja eri aikoina.


title: Uinnin Suomen-mestaruuskilpailut 1908

text: Helsingissä 9. elokuuta 100 m ja 1 000 m vapaauinti, kerroshypyt ja vesipallo miehille.


title: Uinnin Suomen-mestaruuskilpailut 1908

text: Turussa 26. heinäkuuta miesten ponnahduslautahypyt ja naisten 100 m vapaauinti.


title: Uinnin Suomen-mestaruuskilpailut 1908

text: Vaasassa 2. elokuuta yhdistetty hengenpelastus ja uinti 100 m:n matkalla sekä viesti.


title: Uinnin Suomen-mestaruuskilpailut 1908

text: Tampereella 16. elokuuta miesten 200 m rintauinti ja naisten suorat hypyt.


title: Uinnin Suomen-mestaruuskilpailut 1908

text: Vesipallomestaruuden voitti Helsingfors Simsällskap, joka voitti Helsingfors Idrottsklubbin 7-1.


title: There Will Never Be Another You

text: ”There Will Never Be Another You” on Harry Warrenin säveltämä ja Mack Gordonin sanoittama musiikkikappale vuoden 1942 elokuvasta "Iceland". Elokuvassa sen lauloi Joan Merrill Sammy Kayn orkesterin säestämänä. Kay nauhoitti kappaleen myös laulaja Nancy Normanin kanssa nousten listoilla 20. sijalle vuonna 1943. Woody Hermanin yhtye nauhoitti kappaleen sen ilmestymisvuonna.


title: There Will Never Be Another You

text: Vuonna 1950 kappaleen nauhoitti jazzvibrafonisti Lionel Hampton, minkä jälkeen useat muutkin jazzartistit ottivat kappaleen ohjelmistoonsa. Sonny Stitt nauhoitti sen vuonna 1950, Oscar Petersonin trio vuonna 1952, Art Tatum vuonna 1953 ja Chet Baker vuonna 1954. Nykyään kappale kuuluu jazzmusiikin standardeihin.


title: There Will Never Be Another You

text: Suomeksi kappale on käännetty nimelle ”En löydä kaltaistasi”.


title: Torresinsalmen saaret

text: Torresinsalmen saaret ovat joukko saaria Australian pohjoisosan Cape Yorkin niemimaata ja Uuden-Guinean saarta erottavassa Torresinsalmessa. Saaria on yhteensä ainakin 274, mutta asuttuja niistä on vain 14.


title: Torresinsalmen saaret

text: Käsitteellä Torresinsalmen saaret voidaan tarkoittaa yhteydestä riippuen hieman eri asioita. Sillä voidaan viitata yleisesti Torresinsalmessa sijaitseviin saariin. Vaihtoehtoisesti käsite voi tarkoittaa rajatumpaa osaa näistä saarista, ja viitata erityisesti Australian Queenslandin osavaltion tilastoalueeseen "Torresinsalmen saaret" (), joka kuitenkin käsittää vain osan Torresinsalmessa olevista Austraalialle kuuluvista saarista tässä salmessa.


title: Torresinsalmen saaret

text: Muutama Torresinsalmen pohjoisimmista saarista kuuluu Papua-Uuden-Guinean Western-provinssiin. Tärkein Papua-Uudelle-Guinealle kuuluvista saarista on Darun saari, jossa sijaitsee provinssin pääkaupunki Daru.


title: Torresinsalmen saaret

text: Australialle kuuluvat asutut saaret (asutusyhteisöt) saariryhmittelyineen ovat:


title: Torresinsalmen saaret

text: "Top Western Islands"


title: Torresinsalmen saaret

text: "Western Islands"


title: Torresinsalmen saaret

text: "Moa Island"


title: Torresinsalmen saaret

text: "Eastern Islands"


title: Torresinsalmen saaret

text: "Inner Islands"


title: Torresinsalmen saaret

text:
Lisäksi kaksi Torresinsalmen saarta (asutusyhteisöä) kuuluu Cape Yorkin niemimaan (Northern Peninsula Area) hallinnon piiriin:
Australian tilastollisessa jaottelussa edelläluetellut saaret kuuluvat Queenslandin toisen tason alueesiin: Torres Strait Islands ja Torres. Saariryhmää hallitsee Australian hallituksen perustama Torres Strait Regional Authority eli "Torresinsalmen alueellinen hallinto", joka yrittää saada saarille virallisen Australian territorion aseman.


title: Torresinsalmen saaret

text: Yli 8 000 vuotta sitten merenpinta oli yli 100 metriä nykyistä tasoaan alempana. Koska Torresinsalmi on hyvin matalaa, pääosin alle 20 metriä syvää merialuetta, tuolloin nykyiseltä Australian pohjoispään Cape Yorkin niemimaalta pääsi maayhteyttä pitkin liikkumaan Uuteen-Guineaan. Tämä selittää osaltaan, miksi osa pohjoisimman Queenslandin ja Uuden-Guinean kotoperäisessä eläinlajistossa on yhtenevyyttä. Arkeologissa tutkimuksissa on toistaiseksi löydetty 2 500 vuotta vanhoja ihmisasutuksen jäänteitä. Tätä vanhempienkin esihistoriallisten asutusjäänteiden löytymistä pidetään mahdollisena.


title: Eliška Junková

text: Elisabeth ”Eliška” Junková-Khásová (alun perin Alžběta Pospíšilová; ) oli tšekkoslovakialainen kilpa-autoilija ja ensimmäinen Grand Prix -kilpailun voittanut nainen.


title: Eliška Junková

text: Junková syntyi Olomoucissa kahdeksanlapsisen perheen kuudentena lapsena ja sai nimekseen Alžběta Pospíšilová. Perheen isä oli lukkoseppä. Kovien aikojen takia perheen lapsista selviytyivät aikuisikään vain Alžběta, hänen sisarensa sekä kaksi veljeään. Alati hymyilevän Alžbětan lempinimi oli "Smíšek", ”iloinen”. Koulunsa hän kävi tyttökoulussa Pöttingissä, jossa opiskeli muun muassa liiketaloutta. Alžběta unelmoi matkustelusta, joten hän oli erityisen kiinnostunut kielten opiskelusta.


title: Eliška Junková

text: Valmistuttuaan 16-vuotiaana hän sai työpaikan prahalaisen pankin haarakonttorissa Olomoucissa. Konttorin johtajana toimi nuori, kunnianhimoinen Vincenc ”Čeněk” Junek, joka oli kotiutettu armeijasta saatuaan luodin käsivarteensa ensimmäisen maailmansodan varhaisessa vaiheessa. Kun Čeněk Junek sai tehtäväkseen avata uuden toimipisteen Brnossa, hän halusi värvätä sinne ammattitaitoista henkilökuntaa Olomoucista, mukaan lukien Alžbětan, joka oli hänen lähin apulaisensa. Siirryttyään Brnohon Alžběta opiskeli musiikkia ja kieliä. Vaikka Čeněk ja Alžbeta olivat kiinnittäneet toisiinsa tavallista työtoveruutta enemmän huomiota jo Olomoucissa, kahden vahvan persoonan välinen suhde ei ollut tässä vaiheessa romanttinen. Mutta kun Junek muutti Brnosta Prahaan töiden perässä, Alžběta seurasi mukana. Alžběta suoritti englannin kielitutkinnon, saksan kielen hän oli oppinut isältään jo kotonaan.


title: Eliška Junková

text: Seuraavaksi Alžběta alkoi opiskella ranskaa, ja parantaakseen kielitaitoaan hän lähti Ranskaan. Hän onnistui saamaan työpaikan Antibesissa suurella puutarhatilalla, jossa viljeltiin neilikoita ja muita kukkia. Kolmen kuukauden aikana Alžběta ei ollut yhteydessä Junekiin tai perheeseensä. Alžběta suunnitteli matkustavansa Ceyloniin Espanjan, Gibraltarin, Pohjois-Afrikan, Lähi-idän ja Intian kautta. Hän kuitenkin kohtasi vaikeuksia espanjalaisten tulliviranomaisten kanssa, jotka eivät myöntaneet hänelle matkustuslupaa, mutta Alžběta keksi hakea viisumia Britanniasta, jotta voisi matkustaa laivassa keittiötyöläisenä. Viisumi kuitenkin evättiin. Tällä välin Čeněk oli alkanut ikävöidä Alžbětaa ja päätti etsiä hänet käsiinsä tavalla tai toisella. He tapasivat toisensa Pariisin autonäyttelyssä, sillä Čeněk oli kiinnostunut kilpa-autoilusta. Hän oli ajanut kilpaa paikallistasolla aluksi rakennelluilla autoilla, mutta oli ansainnut työssään nyt sen verran, että saattoi toteuttaa haaveensa nopeasta autosta. Alžběta tiedosti, että mikäli hän haluaisi kulkeä Čeněkin rinnalla, hänen olisi opittava sietämään myös autoja. Ažběta mieltyi itsekin näyttelyssä näkemäänsä Bugattiin.


title: Eliška Junková

text: Palattuaan Prahaan Ažběta ilmoittautui vaivihkaa autokouluun ja suoritti ajokokeen hyväksytysti. Kun Alžběta näytti ajokorttinsa Čeněkille juuri ennen tämän lähtöä Geneveen, hän ilahtui suuresti. Čeněk halusi viedä Alžbětan vihille, mutta tämä ei halunnut kiirehtiä. Čeněk Junek aloitti kilpa-autoharrastuksen ja voitti Zbraslav-Jílovište-rallin Mercedes-Benzillään huhtikuussa 1922. Čeněk ja Ažběta menivät naimisiin 24. kesäkuuta 1922, ja Alžběta vaihtoi sukunimensä lisäksi myös etunimensä kansainvälisemmin Elisabethiksi. Kotimaassaan hänet tunnettiin lempinimellä Eliška. Eliška ja Čeněk alkoivat kilpailla yhdessä. Eliška matkusti mukana mekaanikkona. Häämatkanaan pari osallistui Karlovy Varyn ja Mariánské Lázněn väliseen autokilpailuun. He kuitenkin ajoivat ulos tieltä ja heidän autonsa romuttui.


title: Eliška Junková

text: Čeněk lähti samana syksynä uuden auton hankintamatkalle Pariisin autonäyttelyyn, jossa tutustui Ettore Bugattiin. Čeněk teki kaupat Bugatti Type 30:stä, joka toimitettiin saman vuoden lopulla. Autolla oli jo osallistuttu Grand Prix de l’Automobile Club de France -kilpailuun Strasbourgissa. Bugatti kuvitteli myyneensä auton johonkin kaukaiseen eksoottiseen maahan, sillä nuori Tšekkoslovakia ei ollut valtiona vielä kovin tunnettu. Autossa oli voimanlähteenä kaksilitrainen, kahdeksansylinterinen moottori.


title: Eliška Junková

text: Seuraavana keväänä Čeněk ajoi auton takaisin Bugatin tehtaalle Molsheimiin, jossa auto rakennettiin kilpailukuntoon. Eliška osallistui kilpailuun kuljettajana ensimmäistä kertaa huhtikuun lopulla 1923, sillä Čeněkillä oli vaikeuksia vaihteensiirron kanssa sodassa saamansa käsivamman vuoksi. Alkuvaiheessa Čeněk kulki mukana matkustajan paikalla.


title: Eliška Junková

text: Seuraavana vuonna Eliška osallistui kilpailuihin yksin ja voitti Lahotín-Třemošna-ajot touring-luokassa, mikä oli odottamaton sensaatio. Eliškasta tuli hetkessä maankuulu. Samana kesänä Čeněk osti uudemman Bugatti Type 32 -kilpa-auton. Parivaljakon menestys jatkui Plzeňissä, Rumburkissa ja muilla paikkakunnilla pidetyissä kilpailuissa. Jo elokuussa Junekit ostivat tuliterän Bugatti Type 35:n. 7. syyskuuta Eliška ajoi yksin kuljettamallaan Type 30:llä Lochotínin urheiluautoluokan voittoon; Čeněkin kuljettama Type 35 voitti kilpa-autosarjassa.


title: Eliška Junková

text: Toukokuussa 1925 Eliška ylsi Lahotín-Třemošna-ajojen yleiskilpailun voittoon. Kausi oli muutenkin menestyksekäs. Heinäkuussa he ostivat lisäksi toisen Type 35:n, jotta voisivat kilpailla samantasoisilla autoilla. Tšekkoslovakialainen lehdistö etsi innokkaasti kansallissankareita, jotka lisäsivät nuoren maan kansainvälistä näkyvyyttä. Näin ollen Junekeista tuli tuttu näky lehtien sivuilla.


title: Eliška Junková

text: Vuonna 1926 Čeněk vaihtoi edellisenä kesänä ostaneensa Type 35:n entistä tehokkaampaan, mekaanisella ahtimella varustettuun Type 35B:hen. Uudella autolla Eliška otti 9. toukokuuta Lahotín-Třemošna-ajojen yleiskilpailuvoiton ennätysajalla ja jätti taakseen muun muassa aviomiehensä. Lehdistö ylisti Junkován suoritusta, ja hän tuli tunnetuksi kuljettajana, jonka erinomainen ajotekniikka ja muisti päihittivät fyysisen voiman. Muutamaa viikkoa myöhemmin hän sijoittui toiseksi Sveitsin Klaussenpassissa. Tämä oli Eliškan ensimmäinen voitto kansainvälisissä kilpailuissa.


title: Eliška Junková

text: Vuonna 1927 Eliška voitti Nürburgringillä Saksan GP-kisoissa kaksilitraisten autojen luokassa. Näin hänestä tuli kautta aikojen ensimmäinen GP-kilpailun voittanut nainen. Kisan jälkeen kokonaiskilpailun voittanut, isokokoinen saksalainen Otto Merz syleili Eliškaa niin rajusti, että tältä katkesi useita kylkiluita. Tarinan mukaan paikalla ollut orkesteri ei osannut soittaa Tšekkoslovakian kansallishymniä, joten he soittivat sen sijaan erään Bedřich Smetanan sävellyksen.


title: Eliška Junková

text: Eliška ja Čeněk päättivät osallistua maineikkaaseen Sisiliassa ajettuun Targa Florio -kilpailuun. Targa Floriota pidettiin aikakauden vaativimpana autokilpailuna. Eliška matkusti Sisiliaan etukäteen ja perehtyi reittiin ja sen jokaiseen mutkaan huolella. Tällä kertaa Eliškalla oli käytössään kevyempi Bugatti Type 37. Ensimmäinen osuus sujui erinomaisesti, mutta toisella erikoiskokeella hän suistui tieltä ohjauslaitteeseen tulleen vian takia ja tätä seuranneessa törmäyksessä selviytyi vain täpärästi. Keskeyttäessään hän oli ollut toisella sijalla. Keskeyttäminen jäi kaivelemaan Eliškaa, sillä hän ei ollut tottunut antamaan periksi.


title: Eliška Junková

text: Seuraavana vuonna 6. toukokuuta Eliška osallistui jälleen kilpailuun, tällä kertaa ajokkinaan Type 35B. Toisella erikoiskokeella hänellä oli 20 sekunnin johtoasema, ja hän ajoi osuuden koko kilpailun parhaalla ajalla. Kolmannen erikoiskokeen aikana moottorissa alkoi ilmetä lieviä ylikuumenemisongelmia, joista ei kuitenkaan koitunut haittaa. Erään mutkan jälkeen hän kuitenkin ajoi terävien kivien yli, mikä aiheutti rengasrikon, joka maksoi hänelle monta sijaa. Lopulta Eliška kuitenkin ajoi maaliin ja sijoittui yleiskilpailussa viidenneksi. Palattuaan häntä oli vastassa työkiireiden takia kotiin jäänyt Čeněk, perhe, ystävät ja suunnaton määrä ihailijoita, jotka antoivat hänelle riemukkaan vastaanoton. Lehdistössä häntä nimitettiin ”ohjauspyörän kuningattareksi”.


title: Eliška Junková

text: Melko pian tämän jälkeen, 15. heinäkuuta 1928 Čeněk Junek sai surmansa Nürburgringillä sattuneessa onnettomuudessa. Murheen murtama Junková päätti lopettaa kilpailemisen. Čeněkin auto oli säilynyt onnettomuudesta lähes vahingoittumattomana, ja pienen korjauksen jälkeen se myytiin Josef Horákille. Tämä törmäsi autollaan puuhun Ecce Homo -kilpailussa seuraavassa syyskuussa ja menehtyi sinkouduttuaan ulos ympäri pyörineestä autosta.


title: Eliška Junková

text: Junková halusi toteuttaa vanhan unelmansa matkustaa Ceyloniin. Tämä onnistui Ettore Bugatin avulla, joka järjesti hänelle auton, jonka kanssa Junková voisi tehdä myynninedistämistyötä Intian markkinoilla. Palattuaan Tšekkoslovakiaan Junková toimi aktiivisesti moottoriurheilupiireissä. Hän osallistui Masaryk-radan rakentamiseen yhdessä Määrin-Sleesian autoklubin kanssa. Suhteidensa avulla hän teki rataa tunnetuksi, ja hänen ansiostaan siellä järjestettyihin kilpailuihin osallistui lukuisia moottoriurheilutähtiä, mukaan lukien Louis Chiron. Kilpailujen järjestelyissä Junková oli merkittävä taustavaikuttaja ja hänen saksan, englannin, ranskan ja italian taitojensa takia hän toimi usein tulkkina.


title: Eliška Junková

text: Elantonsa Junková ansaitsi myyntipäällikkönä Baťa-yhtiölle, joka aloitti renkaiden valmistuksen vuonna 1933. Kansallistamisen jälkeen Junková työskenteli kumiteollisuudessa ja sitten kemianteollisuuden ministeriön alaisuudessa.


title: Eliška Junková

text: Vuonna 1948 Junková meni uudelleen naimisiin. Hänen miehensä oli lehtimies Ladislav Khás.


title: Eliška Junková

text: Matkustusrajoitusten tähden Junková pääsi ulkomaille vasta 1964. Vuonna 1966 hän osallistui Targa Florion muistoajoihin Sisiliassa. Hänelle myönnettiin lukuisia tunnustuksia, muun muassa kansainvälisen entisten GP- ja F1-kuljettajien klubin kunniajäsenyys.


title: Eliška Junková

text: Junková matkusti vuonna 1989 vastoin lääkärinsä kehotuksia Yhdysvaltoihin osallistuakseen Bugatti-autojen kokoontumiseen, missä hän oli kunniavieraana. Marraskuussa 1993 perustettiin Eliška Junková -säätiö vaalimaan Tšekkoslovakian moottoriurheilun historiaa. Eliška Junková kuoli 93-vuotiaana 5. tammikuuta 1994.


title: Eliška Junková

text: Vuonna 1928 tšekkoslovakialainen jazz-säveltäjä Jaroslav Ježek sävelsi Junkován kunniaksi kappaleen "Bugatti Step".


title: Helsingin lyhytelokuvafestivaali

text: Helsingin lyhytelokuvafestivaali, aiemmin "Kettupäivät", on Suomen elokuvakontaktin järjestämä vuosittainen lyhytelokuvatapahtuma.


title: Helsingin lyhytelokuvafestivaali

text: Juhla järjestetään marraskuussa, ja juhlassa jaetaan vuodesta 2011 alkaen parhaalle lyhytelokuvalle 3 000 euron arvoinen Kettu-palkinto.


title: Jennifer White

text: Jennifer White (s. 6. helmikuuta 1988 Agoura Hills, Kalifornia, Yhdysvallat) on yhdysvaltalainen pornonäyttelijä.


title: Jennifer White

text: Complex sivusto listasi Whiten vuoden 2011 kuudenneksi kuumimmaksi pornonäyttelijäksi.


title: Jennifer White

text: White sai idean työskennellä pornoalalla työskennellessään rusketussalongissa. Useat asiakkaat olivat pornonäyttelijöitä ja White kiinnostui heidän myötä alasta ollessaan samalla veloissa opiskelun johdosta. Hän huomasi myöhemmin Metro Talent yhtiön mainoksen, joka etsi uusia naisia heidän alalleen. Pian White haastattelun päätteeksi aloitti elokuvissa esiintymisen tammikuussa 2009 opiskellessaan samaan aikaan kosmetologiaa. Esiintymisnimeä keksiessään hän halusi sen kuulostavan oikealta nimeltä ja koska hän itse näyttää naapurin tytöltä. Jennifer nimen hän keksi ystäviensä kanssa, jotka pitivät kaikkia tavallisia tyttöjä Jenniferin näköisinä. Sukunimen White hän puolestaan keksi suosikki Disneyn prinsessasta Lumikista ().


title: Jennifer White

text: White huomioitiin heti toisena vuotenaan AVN-ehdokkuudella parhaasta uudesta tähdestä. 2011 hän esitti Betty Rossia, Bruce Bannerin kiinnostuksen kohdetta elokuvassa "Captain America XXX: An Extreme Comixxx Parody". 2012 White huomioitiin myös vuoden 2010 elokuvan "Sloppy Head 3" parhaasta oraaliseksikohdasta. Lisäksi hänet huomioitiin parhaasta POV seksikohtauksesta elokuvasta "Jerkoff Material 6". White oli 2013 ehdolla kahdessa eri AVN luokassa. Parhaasta anaalikohtauksesta "Star Wars XXX: A Porn Parodyssa", jossa hän esitti naispuolista tuskenia, sekä parhaasta kolmen kimpasta elokuvassa "Farm Girls Gone Bad". White huomioitiin 2014 AVN-gaalassa nyt neljässä eri luokassa. Elokuvasta "Stripper" hän oli ehdolla parhaaksi näyttelijäksi. Sitä vastoin elokuvasta "Party with Rikki Six" White oli ehdolla parhaasta ryhmäseksikohtauksesta.


title: Jennifer White

text: White seuraa vapaa-ajallaan elokuvia ja televisiosarjoja, joista hän on maininnut suosikikseen Pulp Fiction, Game of Thrones, Boardwalk Empire ja True Blood.


title: Rothåf

text:
Rothåf on ruotsalainen aatelissuku. Sen perustaja oli piispa Isaacus Rothoviuksen poika Jonas Rothovius.
Jonas, s. 1.10.1629, opiskeli ensin Turun akatemiassa sen perustamisesta lähtien. Hänen yksityisopettajansa oli maisteri Enevaldus Svenonius, jonka kanssa hän siirtyi 1648 jatkamaan opintojaan Uppsalan yliopistoon. Isä ilmeisesti toivoi pojasta pappia, mutta hänestä tuli juristi, 1668 asessori Svean hovioikeuteen ja 1674 revisiosihteeri. Jonas Rothovius aateloitiin 30.9.1675 Rothåf-nimisenä, ja hän kuoli Tukholmassa 29.7.1676


title: Rothåf

text: Jonas Rothåfin poika Jonas Rothof (k. 1721) oli tunnettu pietisti ja pietistisen kirjallisuuden kääntäjä.


title: Tor Borg

text: Tor Borg oli suomalainen liikemies, jonka koira Jackie aiheutti kummallisen välikohtauksen 1941 natsi-Saksan kanssa. Koira näytti tekevän Hitler-tervehdyksen 'hitler'-sanan kuullessaan. Saksan ulkoministeriö käytti paljon aikaa selvittääkseen asiaa ja tutkiakseen, voisiko Tor Borgin asettaa syytteeseen Hitlerin halventamisesta tai voisiko Tor Borgin liiketoimia Saksan kanssa boikotoida. Borg kiisti kouluttaneensa koiran natsitervehdyksen tekoon. Lopulta Saksa luovutti selvittelyn.


title: Tor Borg

text:
Borgin yhtiö oli Tampereen Rohdoskauppa Oy, jonka nimi oli myöhemmin Tamro.
Se osti tavaraa ainakin IG Farben -yhtiöltä Saksasta.


title: Tor Borg

text: Borg kuoli vuonna 1959, 60 vuoden ikäisenä. Koira Jackie kuoli luonnollisesti.


title: Han van Meegeren

text: Han van Meegeren (10. lokakuuta 1889 Deventer – 30. joulukuuta 1947 Amsterdam) oli lahjakas, mutta urallaan epäonnistunut hollantilainen taidemaalari sekä menestyksekäs taideväärentäjä, joka erikoistui väärentämään varsinkin 1600-luvulla eläneen Jan Vermeerin teoksia. Van Meegereniä on pidetty yhtenä kaikkien aikojen tunnetuimmista taideväärentäjistä.


title: Han van Meegeren

text: Van Meegeren syntyi keskiluokkaiseen perheeseen ja kiinnostui jo nuorena taiteesta. Hän ei saanut loppututkintoa Delftin teknillisestä oppilaitoksesta, mutta sai palkinnon parhaasta opiskelijan tekemästä maalauksesta. Hän piti ensimmäisen näyttelynsä Haagissa vuonna 1922, mutta kriitikot haukkuivat sen. Van Meegeren joutui piirtämään muotokuvia ja maalaamaan postikortteja elättääkseen itsensä, mikä katkeroitti hänet taidemaailmaa ja varsinkin taideasiantuntijoita kohtaan. Niinpä hän päätti ryhtyä väärentäjäksi.


title: Han van Meegeren

text:
Van Meegeren osti huvilan Ranskasta ja valmisteli väärennöksiään neljän vuoden ajan hankkimalla vuosisatoja vanhoja kankaita ja valmistamalla vanhan näköisiä värejä. Hän onnistui vuosina 1937–1943 myymään kahdeksan väärennettyä "Vermeeriä" yhteensä runsaan seitsemän miljoonan guldenin hinnasta. Niistä paras oli ensimmäinen, "Kristus opetuslapsineen emmausmäellä". Erityisen suurta tyydytystä van Meegerenille tuotti se, että hänen eniten halveksimansa taideasiantuntija Abraham Bredius meni halpaan ja todisti sen aidoksi. Van Meegeren oli alun perin suunnitellut vain nöyryyttävänsä Brediusta paljastaessaan väärennöksen, mutta päättikin ruveta ansaitsemaan väärennöksillään. Toisen maailmansodan päättyessä hän oli upporikas. Hän väitti väärentämiensä maalausten olevan peräisin siltä 12 vuoden ajanjaksolta Vermeerin elämässä, jota ei tarkemmin tunneta.
Vuonna 1945 van Meegeren kuitenkin joutui oikeuteen, sillä hän oli sodan aikana myynyt välittäjän kautta väärentämänsä Vermeerin teoksen "Nainen aviorikoksesta syytettynä" Saksan valtakunnanmarsalkka Hermann Göringille yli puolen miljoonan guldenin hinnasta. Kansallisaarteen myymistä miehittäjälle pidettiin maanpetoksellisena. Oikeudessa van Meegerenin oli lopulta paljastettava itsensä väärentäjäksi vapautuakseen syytteestä, sillä häntä uhkasi kuolemanrangaistus. Kun Bredius ja muut asiantuntijat totesivat Meegerenin myymät teokset edelleen aidoiksi, oli hänen maalattava todistajien edessä ja vartioinnin alaisena vielä yksi Vermeer, "Nuori kristus opettamassa temppelissä", todistaakseen sanansa. Se oli niin vakuuttava, että syytteet peruttiin ilman että hänen tarvitsi edes viimeistellä sitä.


title: Han van Meegeren

text: Sen sijaan van Meegereniä vastaan nostettiin uusia syytteitä petoksesta. Lokakuussa 1947 hänet todettiin syylliseksi vain päivän kestäneessä oikeudenkäynnissä ja tuomittiin yhdeksi vuodeksi vankeuteen. Hän kuitenkin sai sydänkohtauksen ennen tuomion täytäntöönpanoa ja kuoli kuusi viikkoa myöhemmin.


title: Lentopallon Suomen Cup 2011

text: Lentopallon Suomen Cupiin 2011 osallistui 29 miesten ja 12 naisten joukkuetta. Miesten karsintakierrokset sekä 1. ja 2. kierros pelataan tappiosta ulos -menetelmällä, samoin naisten 1. kierros. Puolivälierät ja välierät pelattiin kaksoisotteluin. Miesten Cup -mestaruuden voitti 8. tammikuuta 2012 Vantaalla pelatussa loppuottelussa Tampereen Isku-Volley. Samana päivänä ja samassa paikassa käydyssä naisten finaalissa LP Viesti Salosta kukisti Oriveden Ponnistuksen viisieräisen taistelun päätteeksi.


title: Lentopallon Suomen Cup 2011

text: Loppuottelu pelattiin Vantaan Energia -areenalla.


title: Abrahamsson

text: Abrahamsson oli ruotsalainen aatelissuku. Suvun ensimmäinen tunnettu jäsen Peder Abrahamsson oli Köpingin raatimies Taalainmaalla, ja hänen poikansa Abraham Pedersson toimi Tukholmassa kauppiaana. Tämän poika Peder Abrahamsson syntyi 1668 ja toimi tuomarina useilla paikkakunnilla ja vuodesta 1704 Uplannissa sekä Tukholmassa. Hänet aateloitiin vuonna 1727, ja hän kuoli naimattomana Tukholmassa vuonna 1741.


title: Af Acrel

text: af Acrel oli ruotsalainen aatelissuku. 1500-luvulla suvun jäsenet ottivat nimekseen kotipaikkansa Åkerin mukaisesti Acrelius. Suvun vanhempi haara on aateloitu nimellä Akrell. Pappissuvun nuorempaan haaraan kuulunut Olof Acrel opiskeli kirurgiksi ja vaikutti voimakkaasti Ruotsin tiedeakatemian toimintaan. Vuonna 1755 hänet nimitettiin professoriksi ja vuonna 1780 aateloitiin nimellä af Acrel. Hän kuoli vuonna 1806 ja kun hänen ainoa lapsensa oli kuollut aiemmin vain vuoden ikäisenä, aatelissuku sammui.


title: Adelborg

text: Adelborg on ruotsalainen aatelissuku. Adjutantti Eric Otto Borgh (1741–1787) aateloitiin vuonna 1772 ja otettiin ritarihuoneen jäseneksi vuonna 1776, jolloin myös hänen vanhempi veljensä luutnantti Johan Borgh aateloitiin. He ottivat tuolloin nimen Adelborg.


title: Born This Way: The Remix

text: Born This Way: The Remix on yhdysvaltalaisen pop-laulaja Lady Gagan toinen remix-albumi, joka julkaistiin 18. marraskuuta 2011. Albumi sisältää remix-versioita artistin toisen studioalbumin, "Born This Wayn" kappaleista.


title: Nokia Lumia 710

text: Nokia Lumia 710 on matkapuhelinvalmistaja Nokian Windows Phone-käyttöjärjestelmällä toimiva kosketusnäytöllinen älypuhelin. Nokia Lumia 710:n hintaluokka on noin 270 euroa ilman veroja. Puhelin tuli myyntiin Suomessa 22. helmikuuta 2012, jolloin sen suositushinta oli 330 euroa.


title: Nokia Lumia 710

text: Nokia Lumia 710:stä on yhdysvaltalaisella puhelinoperaattorilla T-Mobilella oma versionsa, joka eroaa normaalista Lumia 710:stä lähinnä käyttöverkoltaan ja värivaihtoehdoiltaan. T-Mobilen Lumia 710:llä on vähemmän värivaihtoehtoja.


title: Nokia Lumia 710

text: Lumia 710 julkaistiin yhdessä Lumia 800-mallin kanssa Lontoossa Nokia World Conference tapahtuman avajaispäivänä 26. lokakuuta 2011. Julkistamistilaisuudessa Nokian CEO Stephen Elop kuvasi laitteita ”ensimmäisinä todellisina Windows Phone –laitteina”.


title: Nokia Lumia 710

text: Lontoon julkistamistilaisuus markkinoitiin massiivisella ääni- ja laservaloshow’lla, jossa Nokia yhdessä kanadalaisen DJ deadmau5’n kanssa valaisivat Thamesin rannan ja koko Millbank Tower -rakennuksen. The Telegraph –lehti raportoi, että koko 118 metrin rakennus näytti taipuvan ja vääntyvän esityksen aikana.


title: Nokia Lumia 710

text: Nokian Windows Phone -laitteista löytyy neljä valmistajan omaa ohjelmapalvelua, joka erottaa puhelimet muista saman ohjelmistoalustan laitteista: ilmainen navigointiohjelma "Nokia Navigointi", karttaohjelmisto "Nokia Kartat", musiikki- ja nettiradio-ohjelmisto "Nokia Music" sekä "App Highlights", joka tarjoaa operaattorikohtaisia ohjelmistoja.


title: Nokia Lumia 710

text: Nokian esiasentamien Windows Phone -ohjelmistojen lisäksi valmistaja tarjoaa laitteeseen joukon muita Nokian omia lisäohjelmia Nokia Collection -nimen alla. Huhtikuussa 2012 Nokia Collection sisälsi seuraavat sovellukset: "Nokia Julkiset", sijaintitietoinen julkisen liikenteen aikataulu- ja reitityspalvelu, "Creative Studio", kuvankäsittelysovellus, "TuneIn Radio", globaaliset ja paikalliset verkkoradiot tarjoavaa sovellus, "CNN", CNN-uutiskanavan uutisluku- ja videonkatselusovellus, "WRC Live", rallin mm-sarjan reaaliaikaisia tuloksia ja syötteitä tarjoava sovellus.


title: HMS Wrangler

text: HMS Wrangler on ollut kuuden Britannian Kuninkaallisen laivaston aluksen nimenä.


title: Kielihäiriö

text: Kehityksellisellä kielihäiriöllä (kielellinen erityisvaikeus, aiemmin dysfasia) tarkoitetaan poikkeavaa tai merkittävästi viivästynyttä kielen kehitystä. Sen oirekuva ja vaikeusaste voivat vaihdella. Kehityksellinen kielihäiriö ilmenee erityisesti puheen tuottamisen ja/tai ymmärtämisen vaikeutena. Lisäksi lapsella saattaa olla ongelmia vuorovaikutuksessa ja kommunikoinnissa.


title: Lentopallon miesten SM-sarjakausi 1983–1984

text: Lentopallon miesten mestaruussarjassa kaudella 1983–1984 pelattiin kymmenen joukkueen runkosarja, josta kuusi parasta selvisi mitalisarjaan ja loput neljä alempaan jatkosarjaan taistelemaan sarjapaikastaan.


text: Jatkosarjaan annettiin lähtöpisteitä runkosarjan sijoituksen perusteella 6-4-3-2-1-0


text: Jatkosarjaan annettiin lähtöpisteitä runkosarjan sijoituksen perusteella 3-2-1-0


text: Sarjasta putosivat Lahden Kimmo ja Lauritsalan Kisa. Tilalle nousivat Seinäjoen Maila-Jussit ja Vammalan Lentopallo


text: Nousukarsintasarjaan annettiin 1-sarjan lohkovoittajille 1 lähtöpiste.


title: Whatever

text: Whatever voi viitata:


title: Major League Baseball -kausi 1908

text: Major League Baseball -kausi 1908 päättyi Chicago Cubsin 4-1 voittoon Detroit Tigersista kauden päätteeksi pelatussa World Series -ottelusarjassa. Mestaruus oli Cubsin historian viimeinen aina vuoteen 2016 saakka.


title: Operaatio Kashmir

text: Operaatio Kashmir ("Mission Kashmir") on Vidhu Vinod Chopran ohjaama ja tuottama intialainen toimintaelokuva vuodelta 2000. Se oli vuoden kolmanneksi menestynein intialainen elokuva. Elokuva esitettiin Tukholman elokuvajuhlilla.


title: Operaatio Kashmir

text: Elokuva kertoo Kashmirin konfliktialueella asuvasta Altaafista, jonka perhe tapetaan ja hänet adoptoi heidät tappanut mies. Kun Altaaf saa asian selville, hän päättää kostaa.


title: Operaatio Kashmir

text: Elokuvan musiikin sävelsi palkittu säveltäjätrio Shankar-Ehsaan-Loy.


title: Kuosi

text: Kuosi on esineelle, etenkin vaatekappaleelle, ominainen muoto, malli tai tyyli. Kuosiksi voidaan myös kutsua vaatteiden tai tekstiilien koristekuviota, esimerkiksi kukkakuosi tai kašmirkuosi. Toistuvaa osaa kutsutaan joko "raportiksi" tai "mallikerraksi". Raportti-nimitystä käytetään painokankaan, mallikerta-nimitystä kuosiin kudotun kankaan valmistuksessa.


International Software Testing Qualifications Board (ISTQB®) vastaa kansainvälisestä ISTQB® Certified Tester -sertifiointijärjestelmästä. Sertifiointi perustuu avoimesti saatavilla olevaan sertifikaattisisältöön ja sertifikaatteja on tarjolla eritasoisia perustasosta asiantuntijatasoon. ISTQB®:n jäseniä ovat lähes 50 alueellista järjestöä, niin sanottua Testing Board:ia. Maaliskuussa 2012 ISTQB® -sertifioitujen testaajien määrä maailmanlaajuisesti oli yli 200 000.
ISTQB® tarjoaa seuraavia sertifiointitasoja:Suomen edustaja ISTQB:ssa on FiSTB (Finnish Software Testing Board) joka vastaa suomalaisen näkökulman ja osaamisen tuomisesta kansainväliseen yhteistyöhön sekä myös koordinoi useiden kansallisten työryhmien toimintaa. FiSTB järjestää perustason (Foundation Level) sertifiointikokeet suomeksi sekä englanniksi ja jatkotason (Advanced Level) sertifiointikokeet englannin kielellä. FiSTB toimii yhteistyössä Tietotekniikan liitto ry:n kanssa.


title: Yhteisöviestintä

text: Yhteisöviestintä (Organizational Communication and Public Relations) tutkii viestintää työyhteisöissä sekä erilaisten organisaatioiden ja sidosryhmien välillä. Yhteisöviestintä sisältää sekä työyhteisön sisäisen vuorovaikutuksen (organizational communication) että työyhteisön ja sen ympäristön välisen vuorovaikutuksen (public relations). Yhteisöviestintä on organisaation tiedotus- ja suhdetoimintaa.


title: Yhteisöviestintä

text: Varhaisimpina yhteisöviestinnän muotoina voidaan pitää Caesarin ajan Rooman Acta Diurna –tiedotteita. Yhteisöjen viestintää on tutkittu ainakin 1800-luvun lopulta alkaen, mutta itsenäisenä oppialana yhteisöviestintä on suhteellisen tuore. Ennen yhteisöviestinnän itsenäistymistä siihen liittyviä ilmiöitä tutkittiin erityisesti osana yritysviestinnän ja joukkoviestinnän tutkimusta. Tällä hetkellä moderni yhteisöviestinnän tutkimus on vakiintunut ja sillä on omat teoriansa ja empiiriset kiinnostuksen kohteensa, jotka eroavat muista viestinnän suuntauksista ja organisaatioita tarkkailevista lähestymistavoista.


title: Yhteisöviestintä

text: Yhdysvaltalainen Edward Bernays kirjoitti ensimmäisen PR-alan oppikirjan Crystallizing Public Opinionin vuonna 1923. Modernin yhteisöviestinnän tutkimuksen katsotaan alkaneen 1940-luvulla. Ensimmäiset PR-alan tutkinnot suoritettiin Institute of Public Relationissa Lontoossa vuonna 1957.


title: Yhteisöviestintä

text: Suomessa yhteisöviestinnän akateeminen koulutus ja tutkimus saivat sysäyksen vuonna 1978, kun Helsingin yliopistoon perustettiin viestinnän professuuri, jota täyttämään kutsuttiin tohtori Osmo A. Wiio. Wiiolla oli ja on edelleen merkittävä vaikutus suomalaiseen PR:n teoriaan. Jyväskylän yliopistoon yhteisöviestinnän oppituoli perustettiin vuonna 1996. Tällä hetkellä yhteisöviestinnän opetusta tarjotaan Jyväskylän yliopistossa omana pääaineenaan, Vaasan yliopistossa viestintätieteiden ja Helsingin yliopistossa viestinnän oppiaineen suuntautumisvaihtoehtona.


title: Yhteisöviestintä

text: Vielä 1950-luvulla yhteisöviestinnän tutkimus keskittyi viestinnän rooliin organisaation toiminnan ja tuloksen parantamisessa. Siirtyminen bisnessuuntautuneesta viestintäkeskeiseen ajatteluun tapahtui 1980-luvulla, ja huomio kiinnittyi viestinnän rooliin organisaation muodostamisessa. 1990-luvulla viestintä alettiin nähdä osana organisaatioiden johtamisprosessia.


title: Yhteisöviestintä

text: Yhteisöviestintä on osa viestintätieteitä. Tiedejärjestelmässä se sivuaa humanististen tieteiden lisäksi taloustieteitä ja yhteiskuntatieteitä.


title: Yhteisöviestintä

text: Historiallisen kehityksen myötä oppiainetta kuvaavalle yhteisöviestintä-termille (organizational communication) on muodostunut useita eri vastineita, joita käytetään erityisesti yhdysvaltalaisissa korkeakouluissa. Näistä tärkeimpiä ovat public relations, business communication, corporate communication, communication management ja uusimpana tulokkaana strategic communication. Vaikka termit eivät erottele yhteisöviestinnän tutkimusta millään yksiselitteisellä tavalla, on niistä kuitenkin muodostunut osittain autonomisia tieteenaloja, joista kullakin on oma tieteellinen järjestönsä ja akateemiset julkaisunsa.


title: Yhteisöviestintä

text:
Yhteisöviestinnän alan ammattilaiset ja opiskelijat toimivat niin kansallisissa kuin kansainvälisissäkin yhdistyksissä, kuten EUPRERA, ICA, IAMCR, NCA ja NIC. Esimerkiksi ICA:ssa (International Communication Association) ja ECREA:ssa (European Communication Research and Education Association) yhteisöviestinnällä on omat osastonsa. Syksyllä 2010 Jyväskylän yliopiston viestintätieteiden laitos isännöin EUPRERA 2010 -kongressia Communication in a Changing Society: Dynamics, Risks and Uncertainty.
Suomessa yhteisöviestinnän asiantuntijoita yhdistää aatteellinen yhdistys ProCom, joka edistää viestinnän ammatillista kehittymistä. Viestinnän asiantuntijoiden ammattijärjestö Viesti ry on akavalainen etujärjestö, joka valvoo niin ykistyis- kuin julkissektorilla ja ammatinharjoittajana toimivien viestinnän asiantuntijoiden palkkausta, työ- sekä virkasuhteisiin liittyviä ammatillisia, yhteiskunnallisia ja koulutuksellisia etuja, edistää viestintäammattilaisten yhteenkuuluvuutta, keskinäistä yhteistyötä ja edistää viestinnän arvostusta. Viesti on Akavan Erityisalojen jäsenjärjestö. Julkisen alan tiedottajat kokoaa JAT ry.


title: Yhteisöviestintä

text: Yhteisöviestintä tutkii useita eri organisaatioviestinnän ilmiöitä, joista seuraavassa on esitelty tärkeimmät.


title: Yhteisöviestintä

text:
Yhteisöviestinnässä tavoitellaan usein suurien yleisöjen huomiota jolloin tarvitaan sekä traditionaalisia että uusia- ja sosiaalisia medioita. Traditionaalisesti mediasuhteilla tarkoitetaan organisaation yhteistyötä journalistien kanssa, mutta blogien ja mikroblogien yleistyttyä mediasuhteet on laajennettu kattamaan myös muut kirjoittajat ja vaikuttajat kuin ammattitoimittajat. Sosiaalisen median kehityksen myötä lehdistötiedotteet ja tiedotustilaisuudet ovat jääneet vain yhdeksi mediasuhteiden hoidon keinoksi, ja sosiaalisen median tiedote on yleistymässä. Kaikissa mediasuhteissa kuitenkin tärkeää on henkilökohtainen yhteistyö median edustajien kanssa.
Kriisitilanteessa viestinnän tarve ja sisältö muuttuu ja yleisön tiedon tarve kasvaa. Kriisiviestinnän tärkein teema on usein nopeus, mutta tiedon on oltava myös oikeaa ja ymmärrettävää. Kriisitilanteita varten organisaatioissa tulisi luoda kriisiviestintäsuunnitelma, jossa jaetaan vastuut ja kerrotaan miten viestintä erikoistilanteissa hoidetaan. Hyvin suunniteltu ja hoidettu kriisiviestintä voi auttaa organisaatiota selviämään vaikeastakin kriisistä vähillä kolhuilla, kun taas heikko kriisiviestintä voi jopa pahentaa kriisiä.


title: Yhteisöviestintä

text: Organisaatiota ympäröi laaja kenttä erilaisia toimijoita, joiden kanssa organisaatio on vuorovaikutuksessa ja joita kohtaan sillä on erilaisia velvollisuuksia ja vastuita. Organisaation on seurattava tarkasti tässä toimintaympäristössä tapahtuvia muutoksia ja niistä käytävää julkista keskustelua. Tätä järjestelmällistä seurantaa kutsutaan ympäristön luotaukseksi (environmental scanning). Luotauksen yleisin väline on mediaseuranta eli organisaatiota ja sen alaa käsittelevien uutisten poimiminen joukkoviestinnästä. Toimimalla vuorovaikutuksessa ympäristönsä kanssa ja luotaamalla toimintaympäristöänsä systemaattisesti organisaatio pystyy myös kehittämään omaa toimintaansa ja menestymään. Organisaatioille keskeistä on löytää ja osallistua keskusteluun erilaisilla teema-areenoilla (issue arenas) joilla tärkeät organisaatiota koskevat teemat ovat puheenaiheena.


title: Yhteisöviestintä

text: Organisaatioiden PR-toiminnan tehtäviin kuuluu myös yleisen mielipiteen ja organisaatioon liitettyjen mielikuvien seuranta sekä sellaisten prosessien tukeminen, joilla organisaatio toivoo saavansa yleisön myönteiseksi tavoitteilleen. Organisaation maine on se aineeton ominaisuus, joka määrittelee yhteisön aseman sen keskeisten kilpailijoiden joukossa. Maineeseen vaikuttavat mm. yhteisön ja toimialan historia, sen teot ja yhteisön niihin liittämät mielikuvat (imagot). Maine on merkittävä osa yrityksen aineetonta pääomaa. Organisaation on siis jatkuvasti rakennettava, vahvistettava ja suojeltava sen mainetta (reputation management).


title: Yhteisöviestintä

text: Käsitteellä teemat (issues) tarkoitetaan yrityksen toimintaympäristössä esillä olevia tai esiin nousemassa olevia yleisen kiinnostuksen, keskustelun ja huolen aiheita. Organisaation on seurattava toimintaympäristönsä muutoksia ja tarvittaessa mukautettava toimintansa niihin. Tätä toimintaa kutsutaan termillä issues management (ympäristön teemojen hallinta). Sen tavoitteena on kiinnittää huomiota sellaisiin suurta yleisöä tai osayleisöjä kiinnostaviin teemoihin, jotka sisältävät organisaation näkökulmasta ilmeisiä konfliktin uhkia tai jotka organisaation on muusta syystä otettavia huomioon toimintansa suunnittelussa. Teemojen havaitseminen ja oikeiden teema-areenoiden löytyminen parantavat organisaation mahdollisuutta osallistua ja vaikuttaa sidosryhmien mielipiteisiin.


title: Yhteisöviestintä

text: Viestintäprosessien avulla pyritään tukemaan organisaation toimintastrategiaa, antamaan työkaluja organisaation sisäiseen ja ulkoiseen viestintään. Strategisella tasolla viestintäprosessit keskittyvät yhteistyöhön organisaation johdon kanssa, tutkimukseen, ympäristön luotaukseen, organisaation toimintastrategian linjojen myötäilemiseen. Operatiivisella tasolla yritysviestinnän prosesseja voivat olla esimerkiksi tiedottamiseen, julkaisujen laatimiseen tai verkkosivujen ja intranetin päivittämiseen liittyvät prosessit.


title: Yhteisöviestintä

text: Viestinnän laatua voidaan parantaa kartoittamalla viestinnän sudenkuoppia tutkimuksen avulla. Strategisella tasolla laadun parantaminen voi ilmetä esim. paremmin integroidulla viestinnällä tai tehokkaammalla luotauksella. Operatiivisella tasolla laatua voidaan parantaa esimerkiksi viestintäteknologian avulla ja kehittämällä organisaation verkkoviestintää.


title: Yhteisöviestintä

text: Sosiaalisen median lisäksi viestinnän tämän päivän trendeiksi voidaan lukea mm. työntekijöiden sitouttaminen organisaatioon ja mielikuvien rakentaminen. Epävarman taloustilanteen vuoksi organisaatioissa saatetaan myös lähteä hakemaan viestinnällisillä toimenpiteillä suoraa myyntiä, kun taas mielikuviin ja maineeseen panostava viestintä jätetään vähemmälle.


title: Yhteisöviestintä

text: Viestintäpäällikkö / tiedotuspäällikkö on ison yrityksen tai organisaation viestintäosaston esimies. Hänen työnkuvansa koostuu esimerkiksi viestinnän johtamisesta, mediaviestinnästä, yhteisökuvan ja brändin rakentamisesta sekä yhteistyöstä johdon kanssa. Suurimmissa yrityksissä ja organisaatioissa toimii usein viestintäjohtaja, joka on yleensä myös johtoryhmän jäsen. Tämän lisäksi tiedotuksesta vastaavat tiedottajat, joiden toimenkuvaan saattaa kuulua sisäinen viestintä, mediaviestintä, mediaseuranta sekä lehtien ja julkaisuiden toimittaminen, verkkopalvelun päivittäminen ja suunnittelu, viestinnän johtaminen, markkinointiviestintä sekä yhteisökuvan ja brändin luominen. Kansainvälisissä organisaatioissa toimenkuvien koordinointi on haastavampaa ja saattaa vaatia ylimääräisiä henkilöstöresursseja viestintätehtäviin vastaamaan kansainvälisistä suhteista.


title: Yhteisöviestintä

text:
Yhteisöviestinnän merkitys on työelämässä korostunut, ja siten esimerkiksi viestintäkoulutukseen panostetaan yritysmaailmassa yhä enemmän. Johdon esimerkki yrityskulttuurin luomisessa on olennainen osa esimerkiksi viestintäilmaston kehittämistä sekä me-hengen luomista. Ylipäätään yksittäisten ihmisten, niin työntekijöiden kuin kuluttajienkin, odotukset ovat saaneet enemmän arvoa ja kuuluvuutta. Myös uusi viestintäteknologia on muovannut yritysten viestintästrategioita, eivätkä rahalliset resurssit ole enää markkinointi-
viestinnässä yhtä merkityksellisiä kuin luovuus. Sosiaalinen media toimii tästä hyvänä
esimerkkinä, sillä vaikkapa Facebookia viestintäkanavanaan hyödyntävän organisaation tulee osata hyödyntää kanavan resursseja omaksi edukseen. Teknologiavälitteinen vuorovaikutus on innovaatio itsessään, mutta tuo samalla haasteita ja paineita niille organisaatioille, jotka eivät hyödynnä sitä viestinnässään.
Yhteisöviestinnässä tehdään sekä määrällistä eli kvantitatiivista että laadullista eli kvalitatiivista tutkimusta. Yhteisöviestinnän tutkimuksessa hyödynnetään pitkälti samoja tutkimusmenetelmiä kuin humanistisissa tieteissä ja yhteiskuntatieteissä yleensä.
Yhteisöviestinnän tutkimuksessa hyödynnettäviä aineistonkeruumenetelmiä ovat muun muassa haastattelut, havainnointi ja survey-tutkimus.


title: Yhteisöviestintä

text: Teoriat joita yhteisöviestinnän tutkimuksessa hyödynnetään:


title: Yhteisöviestintä

text: Jyväskylän yliopisto on ainoa yliopisto Suomessa, jossa yhteisöviestintää opetetaan omana oppiaineenaan, nykyisin nimellä viestinnän johtaminen. Tämä oppiaine on osa viestintätieteiden laitosta, joka puolestaan on osa humanistista tiedekuntaa. Oppiainetta pääaineena opiskeleva valmistuu humanististen tieteiden kandidaatiksi (180 op) ja ylemmän korkeakoulututkinnon (120 op) suoritettuaan filosofian maisteriksi. Vuosittain opiskelijoiksi valitaan noin kymmenen suorittamaan alempaa sekä ylempää korkeakoulututkintoa ja noin kymmenen suorittamaan vain ylempää korkeakoulututkintoa.


title: Yhteisöviestintä

text: Vaasan yliopiston viestintätieteiden oppiaineessa alaan voi erikoistua Viestinnän monialaisen maisteriohjelman organisaatioiden viestinnän suuntautumisvaihtoehdossa. Maisteriohjelmasta vastaa Markkinoinnin ja viestinnän yksikkö, ja suoritettava tutkinto on filosofian maisterin tutkinto (120 op). Opinnoissa yhdistyvät organisaatioiden viestinnän ja digitaalisen median näkökulmat, joita täydennetään julkisjohtamisen, henkilöstöjohtamisen, markkinoinnin ja talousoikeuden sisällöillä. Näin opinnot antavat valmiuksia monipuolisiin viestintätehtäviin sekä yrityksissä että julkisella sektorilla.


title: Yhteisöviestintä

text: Yhteisöviestinnän opintojen pääpaino Jyväskylän yliopistossa on organisaatioviestinnän johtamisessa. Opintoihin kuuluvat mm. luotaus (monitoring) ja mielikuvien hallinta, viestintäprosessit, viestinnän tehtävät, innovaatio- ja muutosviestintä. Opiskelussa painottuu viestinnän alan kokonaisvaltainen hallinta. Viestintä- ja organisaatioteorioiden lisäksi opiskelussa käsitellään organisaation suhdetoimintaa (Public Relations), vaikuttamista, yhteisöllisyyttä sekä markkinointia, mainontaa ja tietämyksenhallintaa.


title: Yhteisöviestintä

text: Valmistuttuaan yhteisöviestinnän opiskelijat voivat työskennellä tiedottajina, yrittäjinä tai erilaisissa asiantuntijatehtävissä, kuten viestinnän konsultteina tai kouluttajina. Opiskelu valmentaa myös yritysten, julkisen alan ja erilaisten järjestöjen viestintätehtäviin, jollaisia voivat olla esimerkiksi suunnittelu-, johtamis- ja esimiestehtävät.


title: Yhteisöviestintä

text: Suoritettuaan ylemmän korkeakoulututkinnon, opiskelija voi jatkaa yhteisöviestinnän opintojaan hakemalla jatko-opintopaikkaa. Tällöin tähdätään joko lisensiaatin tai tohtorin tutkintoon. Jatko-opiskelijaksi voivat hakea muutkin kuin yhteisöviestinnästä valmistuneet.


title: Yhteisöviestintä

text: Yhteisöviestintää voi lukea myös sivuaineena. Jyväskylän yliopiston varsinaiset opiskelijat voivat hakea yhteisöviestinnän sivuaineoikeutta perus-, aine- ja syventäviin opintoihin.


title: Katuvisioita

text: Katuvisioita on Heikki Kuulan ja Pyhimyksen yhteisalbumi. Heikki Kuula käyttää albumilla nimeä "Perhosveitsi-Heikki" ja Pyhimys nimeä "Lika-Aki". Albumi julkaistiin 1. helmikuuta 2012 ja samalla se nousi Suomen virallisen albumilistan sijalle yhdeksän. Albumi julkaistiin vinyyliversiona 8. huhtikuuta 2016.


title: Katuvisioita

text: Albumin kappaleesta "Aakkoset" julkaistiin musiikkivideo marraskuussa 2011. Video on mustavalkoinen ja monet sen kohtauksista on kuvattu Helsingin Kalliossa. 10. tammikuuta 2012 albumin kappalelista muuttui ja se sai myös uudet kannet.


title: Lollywood

text: Lollywood-nimitystä () käytetään Pakistanin elokuvateollisuudesta, joka on keskittynyt Lahoren kaupunkiin. Lollywood-elokuvat ovat tanssinumeroineen ja juonikuvioineen melko samankaltaisia kuin intialaiset Bollywood-elokuvat. 1960-luvulla Pakistan kielsi intialaisten elokuvien maahantuonnin, mutta viime vuosina niiden laittomat dvd-kopiot ovat vähentäneet Lollywoodin asiakkaita. Viimeinen yhä toiminnassa olevista Lahoren merkittävistä elokuvastudioista on Evernew Studios.


title: Jozef Kabaň

text: Jozef Kabaň (s. 4. tammikuuta 1973 Námestovo, Tšekkoslovakia) on slovakialainen muotoilija.


title: Jozef Kabaň

text: Kabaň opiskeli teollista muotoilua Bratislavan kuvataide- ja muotoiluakatemiassa. Opiskeluaikanaan hän osallistui VAG järjestämään Škodan muotoilukilpailuun ja sijoittui toiseksi. Tämän jälkeen hänet palkattiin Volkswagenille ensin nuoremmaksi muotoilijaksi josta hän eteni korinmuotoilijaksi.


title: Jozef Kabaň

text:
Vuonna 1997 Kabaň valmistui taiteen maisteriksi Royal College of Artista ensimmäisenä slovakialaisena. Hänen pääaineenaan oli ajoneuvojen muotoilu. Samana vuonna hänelle myönnettiin Giorgio Giugiaro -palkinto suunnittelemansa futuristisen konseptiauton johdosta.
Vuonna 1999 Hartmut Warkuß otti Kabaňin mukaan Bugatti Veyron -projektiin. Muotoilusta vastannut Kabaň oli mukana projektissa alustavasta hahmottelusta auton tuotannon aloittamiseen asti.


title: Jozef Kabaň

text: Kabaň siirtyi Volkswagenilta Audille vuonna 2003. Hän johti vuosina 2006–2007 Audin korimuotoiluosastoa ja nimitettiin vuoden 2008 alussa Škoda Auton muotoiluosaston johtajaksi Jens Mansken tilalle.


title: Amerikansaukko

text: Amerikansaukko eli kanadansaukko ("Lontra canadensis") on Pohjois-Amerikasta kotoisin oleva, osittain vedessä elävä nisäkäs, joka tunnetaan leikkisästä käytöksestään. Se on eräs suurikokoisimmista lajeista amerikansaukkojen suvussa ja näätäeläinten heimossa. Sen kanta on pysynyt elinvoimaisena, vaikka sitä on metsästetty paljon kauniin turkkinsa vuoksi.


title: Amerikansaukko

text: Amerikansaukolla on pitkänomainen ja virtaviivainen ruumis, joka on täysikasvuisella yksilöllä 90–130 senttimetrin pituinen ja 5–14 kilogramman painoinen. Urokset ovat naaraita suurempia. Häntä on 30–50 senttimetrin mittainen ja kapenee tasaisesti kohti hännänpäätä. Lyhyissä jaloissa on terävät kynnet ja uimista helpottavat räpylät varpaiden välissä.


title: Amerikansaukko

text: Amerikansaukon pää on leveä, pyöreä ja pienikorvainen, ja se pystyy sulkemaan sieraimensa ja korvansa sukelluksen ajaksi. Pitkien, herkkien viiksikarvojensa avulla se paikallistaa saaliin sameassakin vedessä. Ihonalainen, paksu rasvakerros ja tuuhea, öljyinen turkki suojaavat sitä kylmältä. Turkki on selästä tummanruskea tai miltei musta ja vatsasta vaalea ja harmaanruskea. Kurkku ja posket ovat kullanruskeat.


title: Amerikansaukko

text: Amerikansaukkoa esiintyy kaikkialla Kanadassa aivan pohjoisimpia osia lukuun ottamatta ja Yhdysvalloissa Suuria järviä ympäröivissä osavaltioissa sekä Meksikonlahden ja Tyynenmeren rantaosavaltioissa. Meksikossa sitä tavataan Rio Granden ja Coloradojoen suistossa.


title: Amerikansaukko

text: Amerikansaukko viihtyy puhtailla sisävesillä ja merenrannoilla, missä sille on tarjolla riittävästi ravintoa. Se on hyvin sopeutuvainen eliö, jota tavataan niin kylmissä kuin kuumissakin ilmastoissa, merenpinnan tasolta korkeille ylängöille. Tyypillisiä elinympäristöjä ovat joet, järvet ja estuaarit sekä marskimaat ja suot.


title: Amerikansaukko

text: Amerikansaukon elinpiiri voi olla 8–78 neliökilometrin laajuinen – alueen koko riippuu ilmeisesti ravinnon saatavuudesta ja ympäristön puhtaudesta. Uroksilla elinpiiri on yleensä laajempi kuin naarailla. Laajasta elinpiiristä huolimatta amerikansaukko ei ole kovin reviiritietoinen ja välttelee enimmäkseen lajitovereitaan.


title: Amerikansaukko

text: Amerikansaukko ei kaiva itse pesäänsä vaan etsii sille luonnosta suojaisan paikan esimerkiksi vanhasta pesäkolosta, tiheästä rantakasvillisuudesta, kaislikosta tai kaatuneen puun alle jääneestä onkalosta. Pesässä on usein vedenalainen sisäänkäynti, josta johtaa käytävä varsinaiseen pesäkammioon. Pesäkammio on vuorattu lehdillä, korsilla, sammaleilla, kaarnalla ja karvoilla.


title: Amerikansaukko

text: Amerikansaukot elävät yksin tai perheryhmissä, joihin kuuluu emo poikasineen. Ne kommunikoivat lajitoveriensa kanssa ääntelemällä, koskettelemalla ja elehtimällä. Lisäksi ne jättävät ympäristöönsä hajumerkkejä virtsaamalla ja ulostamalla sekä erittämällä voimakasta myskintuoksuista eritettä häntänsä tyvessä sijaitsevista rauhasista.


title: Amerikansaukko

text: Amerikansaukko on yöeläin, mutta liikkuu elinympäristössään myös aamuvarhaisella ja myöhään iltapäivällä. Se on taitava uimari ja kykenee pysyttelemään sukelluksissa jopa 8 minuutin ajan. Se liikkuu nopeasti myös maalla ja voi juosta parhaimmillaan lähes 30 kilometrin tuntinopeudella. Ympäristönsä havainnoimiseen se käyttää lähinnä tunto- ja hajuaistiaan mutta jonkin verran myös näkö- ja kuuloaistiaan.


title: Amerikansaukko

text: Amerikansaukko on leikkisä eläin, joka peuhaa mielellään lumessa ja vedessä ja jopa laskee mäkeä. Leikin tarkoitus on vahvistaa yhteisöllisiä siteitä, harjoittaa saalistustekniikoita ja jättää hajujälkiä ympäristöön. Amerikansaukon vilkas luonne johtuu sen nopeasta aineenvaihdunnasta, minkä vuoksi se tarvitsee runsaasti ravintoa.


title: Amerikansaukko

text: Urokset ovat tekemisissä naaraiden kanssa vain paritteluaikana, joka ajoittuu lopputalveen tai alkukevääseen. Uros parittelee yleensä usean naaraan kanssa, jotka se valitsee elinpiirinsä läheisyydestä. Parittelu tapahtuu vedessä. Hedelmöityneet munasolut kiinnittyvät naaraan kohdunseinämään viiveellä, minkä vuoksi poikaset syntyvät usein vasta vuoden kuluttua siittämisestä, vaikka varsinainen kantoaika kestää vain kaksi kuukautta.


title: Amerikansaukko

text: Emo synnyttää poikaset pesäkammioon joskus marras- ja toukokuun välillä, yleisimmin maalis- tai huhtikuussa. Poikueessa on 1–6 karvaista, täysin avutonta poikasta, joiden silmät avautuvat kuukauden kuluttua syntymästä. Ne vieroittuvat emostaan 3 kuukauden ikäisinä ja jättävät tämän 6–12 kuukauden ikäisinä. Amerikansaukosta tulee sukukypsä 2–3 vuoden iässä ja sen keskimääräinen elinikä on luonnossa 8–9 vuotta. Vankeudessa se voi elää jopa 21-vuotiaaksi.


title: Amerikansaukko

text: Amerikansaukko käyttää pääravintonaan vesieläimiä – sammakkoeläimiä, kaloja, kilpikonnia, rapuja, taskurapuja ja muita selkärangattomia. Sen ravinnoksi kelpaavat myös linnut ja niiden munat, pienet nisäkkäät sekä vesikasvit. Se käyttää saalistukseen pääasiassa leukojaan ja syö saaliinsa yleensä tuoreeltaan vedessä.


title: Amerikansaukko

text: Amerikansaukko on haluttu riistaeläin Kanadassa ja Yhdysvaltojen länsiosissa kauniin ja kestävän turkkinsa vuoksi. Laji oli jo häviämässä sukupuuttoon levinneisyysalueensa eri osista, varsinkin tiheään asutuilta alueilta Yhdysvaltojen Keskilännessä ja itäosissa, mutta tehokkailla suojelutoimenpiteillä ja palautusistutuksilla sen paikallisia kantoja on onnistuttu elvyttämään. Se on kuitenkin yhä vaarantunut Keskilännessä ja Appalakkien vuoristossa. New Mexicosta laji on hävinnyt kokonaan ja Etelä-Carolinassa ja Floridassa sen kanta tunnetaan puutteellisesti.


title: Amerikansaukko

text: Ihmisen lisäksi amerikansaukkoa uhkaavat punailves, kojootti, petolinnut, alligaattori ja jotkin muut suurpedot. Se pakenee saalistajiaan ketteryytensä ja valppautensa avulla ja puolustaa uhattuna itseään ja jälkeläisiään raivokkaasti.


title: Luettelo Lista 1:n vangeista

text: Tämä on luettelo "". Lista 1 oli Liittoutuneiden valvontakomission Suomen hallitukselle 19. lokakuuta 1944 toimittama luettelo henkilöistä, joiden pidättämistä ja vangitsemista komissio vaati väittäen heidän syyllistyneen sotarikoksiin toisen maailmansodan aikana. Luettelon tarkoituksen esittävän kirjelmän allekirjoittajan kenraalieversti Andrei Ždanovin mukaan puhuttiin myös "Ždanovin listasta".


title: Zinovjev-kirje

text: Zinovjev-kirje oli vuonna 1924 Britanniassa julkisuuteen tuotu väärennetty kirje, jossa neuvostoliittolaisen Kommunistisen internationaalin toimeenpanevan komitean puheenjohtajan Grigori Zinovjevin nimissä osoitettu Britannian kommunistisen puolueen keskuskomitealle. Kirjeessä yllytettiin kommunisteja mellakointiin ja hyökkäilyyn yhteiskuntajärjestystä vastaan Britanniassa ja sen siirtomaissa. Tarkoituksena oli todistaa, että Työväenpuolueen ja Britannian kommunistisen puolueen välillä olisi yhteys Neuvostoliittoon ja näin aiheuttaa vaalitappio pääministeri Ramsay MacDonaldin johtamalle työväenpuolueen hallitukselle. Kirjeen allekirjoittajiksi oli merkitty Zinovjevin lisäksi Kominternin toimeenpanevan komitean brittiedustaja Arthur MacManus sekä sen sihteeri Otto Wille Kuusinen.


title: Zinovjev-kirje

text: Kirjeen julkaisi konservatiivinen "Daily Mail" -lehti 25. lokakuuta 1924, vain neljä päivää ennen parlamenttivaaleja, jolloin aikaa sen aitouden selvittämiseen tai kiistämiseen ei juuri jäänyt. "Daily Mail" julkaisi samassa yhteydessä myös pääkirjoituksen, jossa työväenpuolueen johtoa syytettiin veljeilystä kommunistien kanssa ja jopa käskyjen ottamisesta näiltä. Kirje asetti MacDonaldin hallituksen huonoon valoon, sillä se oli hiljattain tunnustanut Neuvostoliiton ja pyrkinyt normalisoimaan Britannian suhteita maahan. Vaikka sekä työväenpuolueen että Neuvostoliiton johto kiisti kirjeen aitouden, se aiheutti Britanniassa "punapelon". Ramsay MacDonaldin vähemmistöhallitus, jota tuki liberaalinen puolue, oli jo aiemmin kaatunut epäluottamusäänestykseen..


title: Zinovjev-kirje

text: Vuonna 1967 "Sunday Times" julkaisi tiedon, että kirjeen oli todellisuudessa laatinut joukko Berliinissä asuneita venäläisiä valkoisia emigrantteja, joiden motiivi olisi estää Britannian ja Neuvostoliiton diplomaattisten suhteiden normaalisointia, mitä työnväenpuolue ajoi ulkopolitiikassa .


title: Zinovjev-kirje

text: "Sunday Timesin" väite käynnisti ensimmäisen sisäisen tutkinnan ulkoministeriössä kirjeen alkuperästä. Kirjeen alkuperää ei kuitenkin silloin vielä julkaistu, koska se julistettiin salaiseksi materiaaliksi.


title: Zinovjev-kirje

text: Vuonna 1998 Tony Blairin työväenpuolueen johtama hallitus nimitti Britannian ulkoministeriön historiantutkijan Gill Bennettin tutkimaan Zinojevin kirjeen alkuperän. Bennettin tutkimukset päätyivät siihen lopputulokseen, että kirjeen laatijat olivat joukko Riiassa, Latviassa asuneita valkoisia venäläisiä emigrantteja, jotka olivat toimittaneet kirjeen Britannian salaisen palvelun agenttien haltuun.


title: Zinovjev-kirje

text: Bennettin tutkimusten mukaan salainen palvelu olisi tilannut kirjeen venäläisiltä emigranteilta tai salainen palvelu olisi vain käyttänyt kirjeen sisältöä hyväksi neuvostovastaisessa propagandassa. Kirje lähetettiin Lontooseen, missä SIS eli nykyinen MI6 tutki sen sisällön. Bennettin tutkimusten mukaan kaksi SIS:n agenttia, Desmond Morton ja Joseph Ball, olivat toimittaneet kirjeen niin ulkoministeriöön kuin "Daily Mailin" toimitukseen muutama päivä ennen ennenaikaisten parlamenttivaalien alkamista. Sekä Mortonilla ja Ballilla oli yhteyksiä konservatiivipuolueeseen. Bennettin tutkimuksen tuloksena todettiin, ettei SIS:llä ollut mitään osuutta kirjeen laatimisessa ja ettei kyse ollut salaliitosta, vaikka SIS:in henkilökunnassa oli konservatiivipuolueen kannattajia.


title: Muurahaisten kauhu

text: Muurahaisten kauhu (eng. "The Ant Bully") on vuonna 2006 kuvattu tietokoneanimaatio, joka perustuu vuonna 1999 ilmestyneeseen John Nicklen samannimiseen lastenkirjaan. Elokuvan ääninäyttelijöinä toimivat mm Zach Tyler Eisen, Nicolas Cage, Julia Roberts, Meryl Streep, Paul Giamatti, Regina King, Bruce Campbell ja Ricardo Montalbán. Elokuvan on ohjannut John A. Davis. Elokuvan tuottajina toimivat Tom Hanks ja Gary Goetzman. Elokuva jäi Ricardo Montalbánin viimeiseksi roolityöksi.


title: Muurahaisten kauhu

text: Ohjaus: Antti Jaakola


title: Muurahaisten kauhu

text: Käännös: Susanna Suomi/Mediaplant


title: Frederick Cook

text: Frederick Cook () oli yhdysvaltalainen naparetkeilijä ja tutkimusmatkailija, joka muistetaan perättömistä väitteistään, joiden mukaan hän olisi valloittanut ensimmäisenä Pohjoisnavan sekä Pohjois-Amerikan korkeimman vuoren Mount McKinleyn. Vaikka paljastuneet huijaukset mustasivatkin Cookin mainetta, häntä on myös arvostettu tutkimusmatkailijana.


title: Frederick Cook

text: Cook työskenteli ensin lääkärinä New Yorkissa. Kun hänen vaimonsa kuoli synnytyksessä, hän siirtyi tutkimusmatkailijaksi ja naparetkeilijäksi. Syyskuussa 1906 Cook teki tutkimusmatkan Alaskaan ja väitti kiivenneensä Edward Barrillin kanssa Mount McKinley -vuorelle. Hän esitti todisteeksi valloituksesta valokuvan, jonka kuvauspaikka kuitenkin tunnistettiin myöhemmin toiseksi, paljon matalammaksi vuorenhuipuksi. Vuonna 1908 Cook kilpaili Pohjoisnavan valloituksesta maanmiehensä Robert Pearyn kanssa. Hän oli aiemmin ollut erään Pearyn retkikunnan lääkärinä Grönlannissa. Cook lähti Ellesmerensaarelta kahden inuitin kanssa kohti napaa 20. maaliskuuta 1908. Hän palasi sivistyksen pariin seuraavana vuonna ja väitti käyneensä navalla 21. huhtikuuta 1908. Peary kiisti hänen väitteensä. Cook tuomittiin julkisuudessa huijariksi, kun asiaa tutkinut tieteellinen toimikunta totesi joulukuussa 1909, ettei hänellä ollut tarjota minkäänlaista näyttöä väitteidensä tueksi. Cookin kertomusta ei ole sittemmin pidetty vakavasti otettavana. Mukana olleiden inuitien mukaan hän oli todellisuudessa luovuttanut jo kahden päivän jälkeen. Cook kuitenkin väitti kuolemaansa asti puhuneensa totta. Myöhemmin myös Pearyn pääsy Pohjoisnavalle on asetettu kyseenalaiseksi.


title: Adelcrantz

text: Adelcrantz on ruotsalainen aatelissuku. Arkkitehti Göran Jesua Törnqvist (k. 1737) aateloitiin vuonna 1712 ja samalla hänen vaimonsa lapset tämän edellisestä avioliitosta myös saivat aatelisarvon ja he ottivat myös saman nimen. Göran Jesua Adelcrantzin kaksi poikaa korotettiin vapaaherroiksi vuonna 1766, ja heistä polveutuu suvun vapaaherrallinen haara.


title: Adelcrantz (vapaaherrallinen suku)

text: Adelcrantz on ruotsalainen vapaaherrallinen suku. Aatelisen Adelcrantz-suvun perustajan Göran Josuæ Törnqvistin (k. 1739) pojat Carl Fredrik Adelcrantz (1716-1796) ja Emanuel Adelcrantz (1721-1810) korotettiin vapaaherralliseen säätyyn vuonna 1766, jolloin heistä tuli parooneja.


title: Adelheim

text: Adelheim oli ruotsalainen aatelissuku. Suvun vanhimmat tunnetut jäsenet olivat Hollannista kotoisin. Heistä Nils Amundson muutti vuonna 1650 Amsterdamista Ruotsiin, minne hän perusti Borgvikin ruukin. Hänen jälkeläisensä hoitivat ruukkia ja pojanpoika Johan Borgstöm (1685–1763) aateloitiin vuonna 1743. Hän oli sekä ruukinpatruuna että tuomari. Hänen pojanpoikansa ruukinpatruuna Johan Adelheim luopui aateluudesta Norköpingin valtiopäivillä vuonna 1800 ja ryhtyi sen jälkeen käyttämään nimeä Borgström.


title: Nelli Hietala

text: Nelli Vilhelmiina Hietala (s. 18. marraskuuta 1981 Lieksa) on suomalainen kirjailija.


title: Nelli Hietala

text: Hietala valmistui ylioppilaaksi vuonna 2000, humanististen tieteiden kandidaatiksi vuonna 2008 ja filosofian maisteriksi vuonna 2010. Hän on opiskellut kirjallisuutta ja informaatiotutkimusta ja tehnyt kirjastovirkailijan ja tarjoilijan töitä.


title: Nelli Hietala

text: Vuonna 2008 Hietala sai kunniamaininnan J. H. Erkon kirjoituskilpailussa. Vuonna 2009 ilmestyi Hietalan esikoisromaani "39⁰ luoteeseen". Novellikokoelma "Lintujen käytännöllisyydestä" sai Tampereen kaupungin kirjallisuuspalkinnon vuonna 2011. Vuonna 2014 ilmestynyt "Käsipohjaa" oli ehdolla Tiiliskivi-palkinnon saajaksi ja nuortenromaani "Miia Martikaisen kärsimysviikko" Topelius-palkinnon saajaksi.


title: Nelli Hietala

text: Hietala asuu Hämeenlinnassa.


title: Franz Tausend

text: Franz Tausend (1884 – 1942) oli saksalainen alkemistina esiintynyt huijari, joka onnistui 1920-luvun Saksassa petkuttamaan monia vaikutusvaltaisia henkilöitä väittäessään osaavansa valmistaa kultaa.


title: Franz Tausend

text: Tausend oli putkimiehen poika, joka oli toiminut erään kemistin apulaisena, mutta häneltä puuttui muodollinen kemian alan koulutus. Hän kehitti lähinnä alkemiaa muistuttavia teorioita metallien "kasvattamisesta", rakensi kotiinsa laboratorion ja uskoi kykenevänsä löytämään menetelmän, jonka avulla metalleja voisi valmistaa halvemmista materiaaleista. Vuonna 1924 hän vastasi lehti-ilmoitukseen, jossa etsittiin luotettavaa sijoituskohdetta kemian alalta ja yllättäen Rudolf Rienhardt -niminen mies ilmoitti olevansa valmis sijoittamaan suuren summan hänen "tutkimustyöhönsä". He perustivat osakeyhtiön ja hankkivat uuden laboratorion. Vuoden 1925 alussa Tausend ehdotti kullan valmistamista, sillä hänen muut kokeensa eivät olleet toistaiseksi onnistuneet. Reinhard houkutteli hankkeen suojelijaksi kansallismielisissä piireissä arvostetun kenraali Erich Ludendorffin, joka lähetti Kummer-nimisen miehen tutustumaan Tausendin työhön. Tausend sai huijattua Kummeria sulatusastian pohjalle sujauttamillaan kultahauleilla ja myös Ludendorff vakuuttui.


title: Franz Tausend

text: Tämän jälkeen useat merkittävät teollisuusvaikuttajat olivat valmiita sijoittamaan hankkeeseen. Lokakuussa 1925 perustettiin "Yhteisö 164" -niminen osakeyhtiö, jonka voitoista Ludendorffin oli määrä saada 75 prosenttia. Toimintaa laajennettiin perustamalla tehtaita, mutta pian ilmeni, että vain Tausend henkilökohtaisesti kykeni valmistamaan kultaa. Ludendorff, joka oli siihen mennessä saanut henkilökohtaiset velkansa maksetuiksi, vetäytyi hankkeesta vuoden 1927 alussa. Tausend sai kuitenkin vielä vedetyksi mukaan lisää sijoittajia myymällä näille "kultakuponkeja", jotka myöhemmin oikeuttaisivat kullan lunastamiseen. Hän sijoitti huijauksella saamiaan rahoja maaomaisuuden ja linnojen osteluun. Ensimmäiset Tausendiin kohditetut poliisin tutkimukset jäivät kesken, mutta ne käynnistettiin uudelleen, kun hän keväällä 1929 jäi kiinni jalankulkijan yliajosta eräässä Alppien solassa.


title: Franz Tausend

text: Kun Tausend viimein vuonna 1929 haastettiin oikeuteen, yhtä lukuun ottamatta huijatut sijoittajat kieltäytyivät todistamasta suojellakseen mainettaan. Oikeuden valvonnassa Tausend onnistui yllättäen 3. lokakuuta 1929 jälleen "valmistamaan" kultahaulin Baijerin rahapajassa suoritetussa kokeessa; pian kuitenkin pääteltiin, että hänellä oli ollut kultahauli valmiiksi kätkettynä kokeessa käyttämänsä täytekynän sisälle. Pitkän syytteiden valmistelun jälkeen oikeudenkäynti alkoi tammikuussa 1931 ja se päättyi kolmen vuoden vankeustuomioon. Syyttäjä arveli hänen hyötyneen huijauksellaan ainakin puolitoista miljoonaa Saksan markkaa.


title: Franz Tausend

text: Kuollessaan Tausend istui vuonna 1938 toisesta pikkuhuijauksesta saamaansa tuomiota.


title: Walter Pater

text: Walter Horatio Pater (4. elokuuta 1839 – 30. heinäkuuta 1894) oli englantilainen jälkiromantiikan kirjallisuuskritiikko, esseisti ja dekadentti kirjailija. Hän oli estetismin profeettoja. Hänen tunnetuimpia teoksiaan on "The Renaissance".


title: Walter Pater

text: Walter Patertilla oli huomattava vaikutus esim. Oscar Wildeen. G. K. Chesterton vastusti Walter Paterin filosofiaa.


title: Tarhaukonhattu

text: Tarhaukonhattu ("Aconitum" × "stoerkianum") on monivuotinen leinikkikasvi. Kasvi on myös vanha, perinteinen koristekasvi. Risteymälajin vanhemmat ovat mahdollisesti huppu-ukonhattu ("Aconitum napellus") ja "Aconitum variegatum".


title: Tarhaukonhattu

text: Tarhaukonhattu on vankkavartinen ja kasvaa 80–150 senttimetriä korkeaksi. Varren yläosa on kalju. Juurakko on mukulamainen. Aluslehdet ovat pitkäruotisia, varsilehdet lyhytruotisia tai aivan ylimmät ruodittomia. Tummanvihreän lehden lapa on kolmisorminen, lehdykät kapeahkoja, 2–3-jakoisia ja hampaisia. Kukinto on lähes aina haarova, melko harsu ja kalju terttu. Karvaiset kukkaperät ovat tavallisesti kukkia pitempiä. Isot, vastakohtaiset kukat ovat sinisiä tai sinisen ja valkoisen kirjavia. Kukan verhiö on teriömäinen ja viisilehtinen. Verholehti on kypärämäinen, leveytensä korkuinen tai hieman leveyttään korkeampi ja kooltaan 11–20 x 12–20 mm. Reunoja lukuun ottamatta verholehti on kalju. Terälehdet ovat muuntuneet mesilehdiksi, joista kaksi ylintä ovat suorina mesikannuksina verholehden sisällä. Muut mesilehdet puuttuvat tai ovat hyvin pieniä. Tarhaukonhattu kukkii Suomessa heinäkuusta syyskuuhun. Kukinnan jälkeen kukkiin muodostuu tavallisesti kolme, joskus neljä tai viisi heikosti kehittynyttä ja siemenetöntä tuppiloa. Muiden ukonhattujen tapaan koko kasvi on hyvin myrkyllinen.


title: Tarhaukonhattu

text: Tarhaukonhattu muistuttaa suuresti toista yleisesti viljeltyä ukonhattulajia, aitoukonhattua ("A. napellus" ssp. "lusitanicum").


title: Tarhaukonhattu

text: Alun perin tarhaukonhattu on peräisin Keski-Euroopasta, mutta on levinnyt monin paikoin alkuperäisen esiintymisalueensa ulkopuolelle viljelykarkulaisena. Suomessa tarhaukonhattua kasvatetaan koristekasvina, ja sitä voi tavata villiintyneenä viljelyjäänteenä tai -karkulaisena Keski-Lappia myöten.


title: Tarhaukonhattu

text: Viljelykarkulaisena tarhaukonhattua tavataan pihoissa, puistoissa, pientareilla ja joutomailla.


title: Tarhaukonhattu

text: Tarhaukonhattu on vanha koristekasvi, jota Suomessakin viljelty pitkään. Esimerkiksi Oulussa sitä on kasvatettu koristekasvina ainakin 1800-luvun puolivälistä saakka.


title: Seututie 194

text: Seututie 194 eli Y-tie on tie, joka kulkee Mynämäen Pyheeltä Uudenkaupungin Lokalahdelle. Tie on laadultaan seututieksi erittäin suoraa ja loivamutkaista tietä, ja sen pituus on 19 kilometriä.


title: Seututie 194

text: Y-tietä reunustavat pellot ja lukuisat metsäsaarekkeet, ja Himoisten kohdalta on näkymä Vehmassalmi-nimiselle merenlahdelle. Nimitys Y-tie tulee siitä, että seututie 196 haarautuu Uudenkaupungin suunnasta tultaessa tähän tiehen ja Taivassaloon kulkevaan, samaa numerointia jatkavaan tieosuuteen.


title: Seututie 194

text: Alkuperäisten 1950-luvun suunnitelmien mukaan tien oli tarkoitus kulkea Uudenkaupungin rataa sivuten, mutta tielinjauksesta ei aikoinaan päästy sopuun. Tien tarvetta perusteltiin paikallisella kivi- ja kemianteollisuudella ja maalaisten asioinnilla Uudessakaupungissa.


title: Seututie 194

text: Lopulta Y-tie kuitenkin valmistui nykyisen linjauksensa mukaisesti vuonna 1972. Se korvasi Vehmaan pääväylänä aiemman, Mynämäen kirkonkylän kautta kiertäneen reitin, joka oli ollut osa Suurta Postitietä. Y-tie paransi uusikaupunkilaisten ja lokalahtelaisten liikenneyhteyksiä Turkuun huomattavasti, sillä enää ei tarvinnut kiertää mutkaisten sivuteiden kautta.


title: Seututie 194

text: Y-tie alkaa Pyheeltä Kustavintien risteyksestä, minkä jälkeen se jatkuu lähes viivasuorana noin viisi kilometriä. Näiden jälkeen tie sivuaa Vehmaan kuntakeskuksen asuinalueita. Kuntakeskuksen jälkeen Y-tie kohtaa yhdystien 1953 risteyksen, minkä jälkeen se ohittaa yhdystien 1954 ja "Kirkkotien" risteyksen. Tie ohittaa tämän jälkeen Kirkkojärven ja Himoisten alueet. Himoisissa tie ohittaa yhdystien 1955 risteyksen ja jatkuu noin neljä ja puoli kilometriä. Tämän osuuden päätyttyä Y-tie saapuu lopuksi seututien 196 risteykseen Lokalahden keskustan läheisyyteen.


title: William Hazlitt

text: William Hazlitt (10. huhtikuuta 1778 Maidstone, Kent, Englanti – 18. syyskuuta 1830 Soho, Lontoo, Englanti) oli englantilainen romantiikan ajan kirjallisuuskriitikko ja esseisti.


title: Lorna Byrne

text: Lorna Byrne (s. 1953 Dublin) on irlantilainen kirjailija. Hänet tunnetaan parhaiten kirjastaan Enkeleitä hiuksissani. Byrne väittää nähneensä enkeleitä ja henkiolentoja lapsesta asti sekä pystyvänsä tuntemaan ennalta tulevia tapahtumia.


title: William Empson

text: William Empson (27. syyskuuta 1906 – 15. huhtikuuta 1984) oli englantilainen kirjallisuuskriitikko ja runoilija. Hän on vaikuttanut paljon uuskritiikin hyödyntämään tapaan lähilukea tekstejä.


title: Ponciano Leiva

text: Ponciano Leiva Madrid (19. marraskuuta 1821 Santa Bárbara, Meksikon keisarikunta – 12. joulukuuta 1896 Santa Cruz de Yojoa, Honduras) oli hondurasilainen poliitikko, joka oli maansa presidenttinä kahteen otteeseen, 1874–1876 ja 1891–1893.


title: Ponciano Leiva

text: Leiva julistautui Hondurasin väliaikaiseksi presidentiksi 23. marraskuuta 1873 ja aloitti taistelut Céleo Ariaksen hallinnon kaatamiseksi. Hän onnistui kukistamaan Ariaksen 13. tammikuuta 1874. Parlamentti valitsi Leivan virallisesti presidentiksi 29. huhtikuuta 1874. José María Medina puolestaan lähti kaatamaan Leivan hallitusta El Salvadorin Andrés del Vallen ja Guatemalan Justo Rufino Barriosin tuella. Leiva joutui jättämään tehtävänsä kesäkuussa 1876, jolloin Marcelino Mejía Serrano otti väliaikaisesti presidentin tehtävät hoidettavakseen.


title: Ponciano Leiva

text: Presidentti Luis Bográn nimitti Leivan sotaministeriksi maaliskuussa 1891. Syyskuussa järjestetyissä vaaleissa Leiva valitaan presidentiksi, ja hän vannoi virkavalan 30. marraskuuta. Leiva pyrki johtamaan itsevaltiaasti ja hajotti liberaalipuolueen. Leiva vaikuttaa poliittisten vastustajiensa toimia mutta onnistuu myös estämään muutaman vallankaappauksen. Hän joutui kuitenkin syöstyksi vallasta 1893. Leiva kuoli Santa Cruz de Yojoassa 1896.


title: Rubén Oscar Frassia

text: Rubén Oscar Frassia (s. 1. joulukuuta 1945 Buenos Aires) on argentiinalainen roomalaiskatolinen piispa. Hänet vihittiin papiksi 24. marraskuuta 1973 ja nimitettiin Buenos Airesin arkkihiippakunnan vihkipiispaksi sekä Caecirin titulaaripiispaksi 26. helmikuuta 1992. Piispaksi vihkiminen seurasi 4. huhtikuuta. Pääkonsekraattorina toimi Antonio Quarracino, jota avustivat Carlos Walter Galán Barry ja Eduardo Vicente Mirás.


title: Rubén Oscar Frassia

text: Frassia sai 22. heinäkuuta 1993 nimityksen San Carlos de Barilochen hiippakunnan piispaksi, jonka virkaan hänet asetettiin 15. lokakuuta. Hän sai 25. marraskuuta 2000 uuden nimityksen Avellanedan hiippakunnan piispaksi, ja hänet asetettiin tähän virkaan 3. maaliskuuta 2001.


title: G. Wilson Knight

text: George Richard Wilson Knight (1897–1985) oli englantilainen kriitikko ja akateemikko, joka tunnettiin erityisesti kirjallisuuden myyttisen sisällön tulkinnastaan, sekä Shakespearen näytelmiä tulkitsevasta esseestään "The Wheel of Fire". Hän oli myös näyttelijä ja teatteriohjaaja, ja häntä pidettiin erinomaisena luennoitsijana.


title: Carlos Walter Galán Barry

text: Carlos Walter Galán Barry (31. toukokuuta 1925 – 25. tammikuuta 2003) oli argentiinalainen roomalaiskatolinen arkkipiispa. Hänet vihittiin papiksi 19. syyskuuta 1953 ja nimitettiin Morónin hiippakunnan vihkipiispaksi sekä Cediaen titulaaripiispaksi 11. helmikuuta 1981. Piispaksi vihkiminen seursai 25. maaliskuuta. Pääkonsekraattorina toimi Raúl Francisco Primatesta, jota avustivat Justo Oscar Laguna ja Jorge Carlos Carreras.


title: Carlos Walter Galán Barry

text: Galán Barry sai 8. toukokuuta 1991 nimityksen La Platan arkkihiippakunnan arkkipiispaksi, ja hänet asetettiin tähän virkaan 27. heinäkuuta. Hän jäi eläkkeelle 12. kesäkuuta 2000.


title: Policarpo Bonilla

text: José Policarpo Bonilla Vásquez (17. maaliskuuta 1858 Tegucigalpa, Honduras – 1926 New Orleans, Louisiana) oli hondurasilainen poliitikko, joka oli maan presidenttinä 1894–1899.


title: Policarpo Bonilla

text: Bonilla syntyi Tegucigalpassa 1858. Hän oli nicaragualaisen lakimiehen Inicencio Bonillan ja hondurasilaisen Juana Vásquezin poika. Hän nousi hallintotehtäviin Marco Aurelio Soton valtakaudella. Bonilla oli vuonna 1891 perustamassa Hondurasin liberaalipuoluetta.


title: Policarpo Bonilla

text: Liberaalipuolue onnistui Bonillan johdolla ja Nicaraguan José Santos Zelayan tuella kaatamaan Ponciano Leivan hallinnon 1893. Leiva oli hajottanut liberaalipuolueen ja sortanut oppositiota. Bonilla pyrki palauttamaan Hondurasin poliittisen kentän ennalleen. Vuonna 1895 maahan säädettiin uusi perustuslaki ja Bonilla valittiin neljävuotiselle jatkokaudelle. Hän myös yritti ratkaista Nicaraguan kanssa maiden välisen pitkäaikaisen rajakiistan. Bonilla varmisti valtakautensa lopulla, että sotilasjohtaja Terencio Sierra valittiin hänen seuraajakseen.


title: Mario Lezana Vaca

text: Mario Lezana Vaca (27. heinäkuuta 1922 – 28. heinäkuuta 2006) oli bolivialainen roomalaiskatolinen piispa. Hänet vihittiin papiksi 11. elokuuta 1946 ja nimitettiin Bolivian sotilaspiispaksi sekä Bastin titulaaripiispaksi 17. toukokuuta 1986. Piispaksi vihkiminen seurasi 29. kesäkuuta. Pääkonsekraattorina toimi Santos Abril y Castelló, jota avustivat Jorge Manrique Hurtado ja Abel Costas Montaño.


title: Mario Lezana Vaca

text: Lezana Vaca erosi titulaaripiispan arvosta 7. maaliskuuta 1998, mutta jatkoi sotilaspiispana, kunnes jäi eläkkeelle 14. huhtikuuta 2000.


title: Uday Chopra

text: Uday Chopra (s. 5. tammikuuta 1973) on intialainen näyttelijä, tuottaja ja apulaisohjaaja. Hän on elokuvantekijä Yash Chopran poika ja Aditya Chopran veli.